Otac govori svojoj djeci

Otac govori svojoj djeci

OTAC GOVORI SVOJOJ DJECI

Associazione

"Dio e Padre – Casa Pater"

c.p. 135 IT - 67100 L'Aquila ITALY

Pro Manuscripto

Zabranjeno prodavanje!

Imprimatur:

† Petrus Canisius van Lierde, Vic. Generalis e Vic. Civitatis Vaticanae, Roma, die 13 Martii 1989

Daljnje kopije ove knjige mogu se nabaviti od distributera. Donacije za pomoć tiskanju i slanju bit će zahvalno primljene.

Bilo kakve informacije glede primljenih milosti ili inicijativa koje su poduzete u vezi s Porukom Oca mogu se poslati izdavaču ili distributeru.

"Otac govori Svojoj djeci"

© Associazione «Dio e Padre – Casa Pater» c.p. 135

IT- 67100 L'Aquila

ITALY

Predgovor

«Bog je moj Otac!» Ovo je povik koji se sve češće čuje u današnjem svijetu; ljudi počinju uviđati da je Bog zaista njihov Otac.

Zbog toga, osjećamo svojom dužnošću objaviti poruku koja je dana svijetu od Boga Oca kroz jedno od Njegovih stvorenja koje ga je toliko voljelo, sestru Eugeniu Elizabetu Ravasio, i koja je priznata kao ispravna od Crkve.

Smatramo prikladnim predstaviti ovo djelo navodeći iskaz nekadašnjeg biskupa Granoblia, presvijetlog Aleksandra Caillota. On je 1935. god. sazvao komisiju sačinjenu od stručnjaka iz cijele Francuske kako bi se provela dijecezanska istraga, koja je potrajala deset godina.

Komisiju su sačinjavali generalni vikar grenobelske biskupije, mons. Guerrya; isusovci otac Albert i August Valencin-Amons, koji su glasili za vodeće autoritete na području filozofije i teologije te su imali iskustva u procjeni ovakvih slučajeva, i dva doktora medicine od kojih je jedan bio psihijatar.

Sigurni smo da će ova poruka pomoći ljudima shvatiti Očevu obzirnost za svakoga od nas te se nadamo da će dospjeti do svakoga čovjeka.

Otac Andrea D' Ascanio OFM Cap.

Majka Eugenia Elizabeta Ravasio

Tko je to majka Eugenia, koju Bog Otac naziva «Mojom voljenom kćeri», «Mojim malim cvijetom»?

Po našem mišljenju, majka Eugenia jedno je od najvećih svjetla našega vremena, maleni prorok nove Crkve u kojoj je Otac središte i vrhunac svoga čovječanstva i u kojoj je jedinstvo najviši duhovni ideal. Ona je svijetlo dano od Oca svijetu u ovo vrijeme kaosa i tame da možemo vidjeti put koji moramo kročiti.

Rođena je u San Gervasiu d' Adda (danas Capriato San Gervasio), malenom gradiću u provinciji Bergamo, Italija, 4. studenog 1907., u seljačkoj obitelji.

Primila je samo osnovnu naobrazbu. Nakon par godina radeći u tvornici, u dobi od 20 godina, priključila se Kongregaciji Naše Gospe od Apostola. Tu je razvila snažnu karizmu koja ju je odvela do izbora za časnu majku kongregacije u dobi od samo 25 godina.

Posve nezavisno od njenih duhovnih mogućnosti, njezin rad na socijalnom području bio bi dovoljan da joj osigura mjesto u povijesti. U 20 godina misionarske djelatnosti otvorila je preko 70 centara – svaki s ambulantom, školom i crkvom u najzabačenijim mjestima Afrike, Azije i Europe.

Otkrila je prvi lijek protiv gube, radeći ga od sjemena tropske biljke. Ovaj je lijek kasnije istraživan i dalje razvijan na Pasteurovom Institutu u Parizu. Podupirala je apostolat Raoula Follereaua, koji je slijedeći njezine stope gradio svoje djelovanje na temeljima položenih od nje, priznat kao apostol gube.

Tijekom razdoblja 1939. - 1941. ona je osmislila, isplanirala i dovela do ostvarenja projekt «Grad za gubavce» kod Azopte (Obala Bjelokosti). Ovo je bio prostran centar koji je pokrivao površinu od 200 000 m², za brigu o gubavcima. Čak i danas slovi kao jedan od afričkih i svjetskih vodećih centara svoje vrste.

Kao znak priznanja ovom postignuću, Francuska je dodijelila Courone Civique, najveće nacionalno priznanje za socijalni rad, Kongregaciji sestara misionarki od Naše Gospe od Apostola kojoj je majka Eugenia bila nadstojnica od 1935. do 1947.

Majka Eugenia se vratila Ocu 10. kolovoza 1990.

Njezina najveća ostavština za nas je «Poruka Oca» (Otac govori Svojoj djeci), jedina privatna objava osobno od Boga Oca koja je priznata autentičnom od Crkve nakon deset godina najstrožih ispitivanja. Na početku teksta donosimo izjavu, u kojoj se prati ispitivanje slučaja, izdanu od mons. Aleksandra Caillota, grenobelskog biskupa.

Vrijedno je spomenuti da je Otac diktirao poruku majci Eugeniji na latinskom, jeziku koji joj je bio potpuno nepoznat.

Poruka je došla do nas 1981. god. a sljedeće godine, na njezinu 50. godišnjicu, objavili smo je na talijanskom.

Mnoga čuda milosti zadobivena kroz ovu poruku potaknuli su nas da je besplatno širimo, posebno u zatvorima, vojarnama i bolnicama. Uz engleski, dostupna je i na francuskom, talijanskom, španjolskom, njemačkom i ostalim jezicima.

Otac Andrea D' Ascanio OFM Cap.

Iskaz presvijetlog A. Caillota, grenobelskog biskupa, o tijeku kanonske istrage o slučaju majke Eugenije.

Deset je godina prošlo od kada sam kao grenobelski biskup započeo istragu o slučaju majke Eugenije. Sada imam dovoljno saznanja o slučaju da kao biskup prenesem svoj sud Crkvi.

1. Prva stvar koja se ispostavila sa sigurnošću u istrazi je ta da su vrline majke Eugenije istinski utemeljene.

Od samoga početka njezina religioznog života, sestra je privlačila pažnju svojih pretpostavljenih svojom pobožnošću, poslušnošću i poniznošću.

Njezini nadglednici, zbunjeni izvanrednom prirodom događaja koji su se odigrali tijekom njezina novicijata nisu joj htjeli dopustiti daljnji ostanak u samostanu. Nakon određenog oklijevanja morali su napustiti svoj naum kada su bili suočeni s uzornim ponašanjem sestre.

Tijekom istrage, sestra Eugenia pokazala je veliku strpljivost i najveću poslušnost u podvrgavanju bez pritužbi svim medicinskim ispitivanjima, tijekom ispitivanja teološke i medicinske komisije, koja su često bila duga i zamorna, prihvaćajući proturječja i ispite. Njezina jednostavnost, posebno je pohvaljena od svih ispitivača.

Mnoge okolnosti pokazale su da je sestra u mogućnosti prakticiranja vrlina sve do herojske razine. Po riječima teologa, napose izvanrednu osobinu poslušnosti pokazala je tijekom ispitivanja od strane oca Augusta Valencina, to jest tijekom lipnja 1934. te njezinu poniznost na tužan dan 20. prosinca 1934.

Mogu posvjedočiti da je tijekom svoje službe kao nadstojnica bila izrazito predana svojim dužnostima, posvećujući se zadacima koji su joj morali izgledati još teži budući da nije bila pripremljena za njih – s velikom ljubavlju za duše, njezinu kongregaciju i Crkvu. Oni koji su joj bili bliski bili su začuđeni kao što sam i ja bio snagom duha u suprotstavljanju problemima.

Nisu me samo dojmile njezine vrline, već i način na koji je ostvarivala svoj autoritet. Zapanjujuća je i činjenica da jedna relativno neobrazovana redovnica može zasjesti na najviše mjesto kongregacije. Već je u ovome nešto izvanredno te sa stajališta istrage vođene od mojega generalnog vikara, monsinjora Guerrya, dan njezina izbora veoma je značajan. Odgovori koji su dani od kanonske skupštine, od nadglednika i delegata raznih misija, pokazali su da su oni izabrali majku Eugeniu za nadstojnicu – unatoč njezinoj mladosti i kanonskim preprekama koje bi inače učinile njezino imenovanje odbijeno – zbog njezine sposobnosti rasuđivanja, uravnotežene osobnosti, energije i nepokolebljivosti. Stvarnost će pokazati kako će ona daleko nadići očekivanja koja su bila položena u nju.

Naročito je bila primijećena njezina bistrost, živa i pronicljiva inteligencija. Rekao sam da je njezino obrazovanje bilo nedostatno, ali to je zbog vanjskih razloga preko kojih uopće nije imala kontrolu; duga bolest njezine majke primorala ju je da se već u veoma ranoj dobi brine za kuću te da često izostaje iz škole. Nakon toka, prije nego što je ušla u samostan provela je mukotrpne godine radeći u tvornici kao tkalja. Unatoč ovim početnim preprekama čije se posljedice vide u stilu i pravopisu, majka Eugenia održavala je mnoga predavanja u svojoj zajednici. Vrijedno je spomenuti da sama sastavljala okružnicu za svoju kongregaciju i ugovore s općinskim vlastima ili administrativnim vijećima glede bolničkih ustanova povjerenih sestrama Naše Gospe od Apostola. Izradila je dugi direktorij.

Vidjela je svaku situaciju čisto i ispravno kao da je stvar savjesti. Njezine su upute bile jasne, precizne i veoma praktične. Znala je svaku od 1400 kćeri osobno, njihove stavove i vrline, tako da je znala odabrati one najbolje za razne zadatke. Znala je i za kongregacijske potrebe i resurse. Bila je upoznata s stanjem svake kuće i posjetila je sve svoje misije.

Želimo istaknuti i njezinu dalekovidnost; poduzela je sve mjere da u svakoj bolnici ili školi radi osposobljena sestra i osigurala sve što im je potrebno za život i razvoj. Smatram posebno zanimljivim istaknuti da majka Eugenia posjeduje duh odlučnosti, smisao za stvarnost i stvaralačku volju. U šest godina osnovala je 67 instituta i uvela mnoga korisna unapređenja u svojoj kongregaciji.

Ako ističem njezine sposobnosti inteligencije, prosudbe i volje te administrativnog snalaženja, to je zato jer mi se čini da se uz pomoć njih mogu odbaciti sve pretpostavke o halucinacijama, iluzijama, spiritizmu, histeriji ili ludilu. Sve su ove pretpostavke ispitane tijekom istrage, ali su sve odbačene jer nisu mogle pružiti zadovoljavajuće objašnjenje činjenica.

Život majke Eugenije je stalna demonstracija njezine mentalne i opće uravnoteženosti koja se promatraču čini kao dominantno obilježje njezine osobnosti. Ostale pretpostavke o sugestibilnosti i povodljivosti odvele su ispitivače do pitanja susreću li se oni s izrazito osjetljivom osobnošću, nalik višestranom zrcalu koje reflektira sve utjecaje i sugestije. Ova je pretpostavka isto odbačena zbog razloga svakidašnje stvarnosti. Iako je majka Eugenia obdarena osjećajnošću i emocionalnom dispozicijom, znala je da nikada nije nikoga preferirala i daleko od toga da je ikome dopuštala da utječe na nju ljudskim sagledavanjem; uvijek je bila u stanju odrediti svoje vlastite projekte i djelatnosti te steći naklonost drugih kroz svoju osobnu pronicljivost.

2. Cilj misije

Zadatak, koji se čini da je povjeren majci Eugeniji, određen je te s doktrinarnog gledišta pravovaljan i pravodoban.

Cilj je da svijet upozna Boga Oca te da ga štuje, posebno kroz uspostavu posebne svetkovine koja je zatražena od Crkve. Istraga je utvrdila da se liturgijsko slavlje u čast Oca u potpunosti slaže s katoličkom tradicijom. Bilo bi u skladu s tradicijom katoličke molitve koja se uzdiže Ocu kroz Sina, u Duhu, kao što se očituje u misnim molitvama i liturgijskom prinosu žrtve Ocu. Čudno je kako ne postoji posebna svetkovina u Očevu čast. Trojstvo je čašćeno kao takvo, Riječ i Sveti Duh su čašćeni po djelima i vanjskim pojavama. Jedino Otac ne posjeduje Svoj vlastiti blagdan koji bi privukao pozornost kršćana Njegovoj Osobi. Veoma opsežna anketa svećenika među vjernicima raznih socijalnih klasa pokazala je kako je Otac nepoznat; nitko Mu se ne moli, nitko ne razmišlja o Njemu. Anketa otkriva dosta iznenađujuću stvar da veliki broj kršćana ostaje udaljen od Oca jer Ga doživljavaju kao strašnoga suca. Radije se obraćaju Kristovoj čovječnosti. Koliki samo mole Isusa da ih zaštiti od Očevog gnjeva!

Kao prvo, posebni blagdan ponovno bi uspostavio red u duhovnosti mnogih kršćana, a onda bi ih vratio uputama Božanskog Spasitelja: «Sve što zaištete od Oca u moje ime…» i «Ovako molite, Oče naš…»

Liturgijsko slavlje u čast Boga Oca imalo bi za posljedicu to da bismo ponovno podigli svoje poglede prema Onome koga apostol Jakov naziva: «Ocem svijetla, od kojega dolazi svaki dar…». Ljudi bi se naučili razmatrati Božju dobrotu i Njegovo očinsku providnosti. Shvatili bi da je ta providnost istinski od Boga Presvetog Trojstva te zbog Njegove božanske naravi, zajedničke svim trima Osobama, da Bog svijet daruje neopisivim blagom Svojeg neiscrpivog milosrđa.

Na prvi pogled može se činiti da ne postoji neki značajan razlog da se časti Oca posebno. Nije li Otac poslao Sina u svijet? Ako je ispravno iskazati pobožnosti prema Sinu i Duhu Svetomu zbog njihove vanjske pojave, nije li onda ispravno častiti Boga Oca kao što se i radi na početku mise za darove koje nam je podario Njegov Sin.

Stvarni cilj ove posebne svetkovine postaje jasan: častiti Oca, zahvaljivati Mu, moliti Mu se jer nam je dao Svoga Sina; u jednoj riječi, kao što poruka govori, kao Autora našega otkupljenja; da mu zahvalimo, Njemu koji je toliko volio svijet da je dao Svoga jedinog Sina kako bi svi ljudi mogli biti otkupljeni kroz Mistično Tijelo Kristovo i zajedno s Njegovim Sinom postati Njegovom djecom.

Danas kada je svijet uzdrman sekularizmom, ateizmom i modernom filozofijom te više ne priznaje Boga, pravoga Boga, ne bi li ovaj blagdan obznanio mnogima živoga Oca, Oca milosrđa i dobrote kojega nam je Isus obznanio? Ne bi li povećao broj onih koji slave Oca «u duhu i istini» kojem se obraća Isus. Sada, kada je svijet počinje biti trgan na komade smrtonosnim ratovima, traži se čvrsto načelo kojim bi se ljudi ponovno ujedinili; ovaj bi blagdan donio sjajno svjetlo. Naučio bi ljude da svi imaju istoga Oca u nebesima; Onoga koji im je dao Isusa, a On ih donosi Njemu kao članove Njegovog Mističnog Tijela u jedinstvu istoga Duha Ljubavi! Kada su tolike duše zamorene i iscrpljene ratnim nevoljama, itekako su gladne za dubokim duhovnim životom. Ne zove li ih takva svetkovina «iz unutrašnjosti» na slavlje Oca koji skriva Sebe da ponude sinovsku i velikodušnu žrtvu Ocu, jedinom izvoru života Presvetoga Trojstva u njima? Ne bi li to očuvalo onaj nježan pokret natprirodnog života koji privlači duše duhovnom djetinjstvu – kroz pouzdanje – prema sinovljevom životu s Ocem, te prepuštanju božanskoj volji k duhu vjere?

S druge strane, problem dogme ostaje, odvojeno od pitanja posebne svetkovine i neovisno o onome što će Crkva odlučiti o ovome slučaju. Neki uvaženi teolozi smatraju da doktrina odnosa duše s Trojstvom mora biti dublje ispitana i da bi mogla biti izvor prosvjetljenja za duše o zajedništvu Oca sa Sinom, o kojem sveti Ivan govori te o zajedništvu Isusova života, Sina Očeva, posebno u Njegovoj sinovljevoj ljubavi za Oca.

Odvojeno od teoloških razloga, ono što ovdje želim naglasiti je ovo:

siromašna mlada žena, neupućena u teologiju, objavljuje da prima poruke od Boga koje su možda veoma bogate dogmatskim pitanjima.

Djela izmišljenog vidjeoca su uvijek siromašna, neplodna i proturječna. Međutim, poruka koju je Otac povjerio majci Eugeniji je plodonosna. Postoji skladno međudjelovanje između dviju različitih osobnosti koje teže potvrđivanju autentičnosti. S jedne strane, predstavljeno je kao nešto što Crkva smatra tradicionalnim, bez sumnjivih inovacija, zbog čestih ponavljanja da je već sve kazano u Kristovoj objavi o Njegovom Ocu te da je sve već u Evanđelju. Ali s druge strane, objavljuje da ova velika istina glede poznavanja Oca mora biti promotrena, duboko istražena i proživljena.

Otkriva li nesklad između slabih instrumenata, nesposobnih da sami otkriju doktrinu ove prirode i dubinu dane poruke da je viši, natprirodni, božanski uzrok djelovao i povjerio sestri ovu poruku?

Ne mogu ljudski gledajući shvatiti kako je jedna redovnica mogla otkriti ideju koja je originalna i plodna, a o kojoj su teolozi vodili istragu i bili su ju u stanju shvatiti tek djelomično.

Još jedna činjenica jednako je značajna: kada je sestra Eugenija obznanila da joj se Otac objavio, teolozi su odgovorili kako su ukazanja Oca nemoguća i da se nikada prije nisu dogodila u prošlosti. Sestra se suprotstavila ovakvim primjedbama jednostavno izjavljujući: «Otac mi je rekao da opišem ono što sam vidjela. On zahtjeva od Svojih sinova, teologa da istražuju.» Redovnica nije nikada izmijenila svoje svjedočanstvo na bilo koji način. Mjesecima se držala svojih izjava. Sve do siječnja 1934. kada su teolozi pronašli odgovor svojim primjedbama u spisima svetog Tome Akvinskog.

Odgovor koji je pružio veliki doktor Crkve o razlici između ukazanja i poruke bio je prosvjetljujući. Otklonio je zapreku koja je sputavala cijelu istragu. Iskušana od strane mudrih teologa, neobrazovana, mala redovnica je dokazala da je u pravu. Kako ljudski gledano možemo objasniti u ovom slučaju redovničinu pronicljivost, mudrost i postojanost? Lažni vidjelac pokušao bi se prilagoditi objašnjenjima teologa. Međutim, redovnica je ustrajala na svome. Ovo su dodatni razlozi zašto nam se svjedočanstvo čini vjerodostojnim.

U svakom slučaju, držim vrijednim zabilježiti njezin uzdržljiv stav prema čudesnim gledištima slučaja. Dok lažni vidjelac ističu izvanredne događaje, a katkad samo njih vide, majka Eugenija, naprotiv, stavlja ih na drugo mjesto, kao dokaze i sredstva. Nema stanja zanosa, već postoji ravnoteža vrijednosti što ostavlja povoljan dojam.

Bit ću kratak o teološkoj istrazi. Velečasni otac Albert i August Valencin veoma su cijenjeni zbog svojega znanja iz filozofije i teologije te zbog dubokog poznavanja duhovnog života. Njihovo sudjelovanje bilo je zahtijevano i u drugim, sličnim istragama. Znali smo da djeluju s velikim oprezom, stoga smo ih i izabrali za ovaj posao.

Zahvalni smo im na predanoj i savjesnoj suradnji. Njihovo svjedočanstvo u korist sestre i natprirodnog objašnjenja činjenica svemu, još je više osobito, budući da su odgađali dugo vremena svoj sud i na početku bili su protivni i skeptični, a kasnije oklijevajući. Malo po malo, nakon što su iznijeli razne prigovore i nametnuli teške provjere redovnici, uvjerili su se.

Zaključak

Slijedeći smjernice svoje duše i savjesti te s revnim duhom odgovornosti prema Crkvi, objavljujem da natprirodno i božansko djelovanje predstavlja jedino logično i zadovoljavajuće objašnjenje činjenica.

Odvojeno od svih okolnih značajki slučaja, ova je osnovna stvarnost za mene plemenita, uzvišena i bogata natprirodnim jer je jedna skromna redovnica pozvala duše k istinskoj pobožnosti prema Ocu, onakvoj kakvom nas je Isus naučio i kakva je sadržana u crkvenoj liturgiji. U tome ne postoji ništa uznemirujuće, već nešto što je jednostavno i u suglasju sa čvrstom doktrinom.

Čudesne činjenice koje prate ovu poruke mogle bi biti odvojene od glavnog događaja, ali njegov značaj bio bi i dalje održan. Zbog doktrinarnih razloga, Crkva će odlučiti može li ideja posebne svetkovine biti razmatrana odvojeno od pojedinačnog slučaja ove redovnice.

Smatram da nam je glavni dokaz vjerodostojnosti redovničinog poslanja dan kroz način na koji nam je ona pokazala kako živi prekrasno učenje za koje je zadužena da nas podsjeti.

Shodno svemu ovome, smatram ispravnim dopustiti joj daljnji rad. Vjerujem da Božja ruka u svemu ovom djeluje. Nakon deset godina istraživanja, razmatranja i molitve blagoslivljam Oca što se udostojao izabrati moju dijecezu kao mjesto tako dirljive objave Njegove ljubavi.

† Aleksandar Caillot (Biskup Granoblia,

tijekom objave poruke)

Očeva poruka

Prvi dio

1. srpanj 1932., blagdan Presvete Krvi Kristove

Napokon, evo dana koji je zauvijek blagoslovljen, dan koji je nebeski Otac obećao! Danas su završeni dugi dani pripreme i osjećam da je blizu, veoma blizu, dolazak mojega Oca i Oca svih ljudi.

Par minuta molitve, a onda samo duhovne radosti! Preplavljena sam željom da Ga vidim i čujem! Moje se srce izgarajući od ljubavi otvorilo s tako velikim pouzdanjem da sam shvatila kako do tada nikada u nikoga nisam polagala toliko pouzdanje.

Misao moga Oca bacala me u ludu sreću. Naposljetku sam počela čuti pjev. Anđeli su došli najaviti ovaj sretan dolazak! Njihove su pjesme bile tako lijepe da sam ih odlučila zabilježiti što prije moguće. Ova je harmonija prestala te je uslijedila procesija izabranih, kerubina i serafina, zajedno s Bogom našim Stvoriteljem i našim Ocem.

Oborena, s licem pognutim prema zemlji, uronjena u svoje ništavilo, izmolila sam Magnificat. Odmah nakon toga Otac mi je rekao neka sjednem blizu Njega i zapišem ono što je odlučio kazati ljudima. Cijeli nebeski dvor koji ga je pratio nestao je. Jedino je Otac ostao zajedno sa mnom te prije nego što je sjeo rekao je:

«Već sam ti rekao, te ponavljam; ne mogu dati Svoga voljenoga Sina još jednom da bi dokazao Svoju ljubav za ljude! Ja sada dolazim među njih kako bi ih volio i kako bi im obznanio tu ljubav, preuzimajući njihovu sliku, njihovo siromaštvo.

Gledaj, sada odlažem na stranu Svoju krunu i svu Svoju slavu kako bi preuzeo izgled običnoga čovjeka!»

Preuzevši izgled običnog čovjeka odlažući Svoju krunu i Svoju slavu na Svoje Noge, uzeo je globus svijeta držeći ga kod Svog Srca, podržavajući ga s Svojom lijevom Rukom. Tada je sjeo do mene. O Njegovom dolasku i izgledu u kojem se udostojao obznaniti se te Njegovoj ljubavi mogu reći samo par riječi. U svom neznanju ne znam kakvim riječima opisati ono što mi je otkrio. Rekao je:

* *

«Mir i spasenje ovoj kući i cijelom svijetu! Neka Moja moć, Moja ljubav i Moj Duh Sveti dotaknu ljudska srca tako da se cijelo čovječanstvo obrati k spasenju i dođe k svome Ocu koji ga traži kako bi ga ljubio i spasio!

Neka Moj vikar Pio XI shvati da su ovo dani spasenja i blagoslova. Neka ne propusti iskoristiti ovo prigodu da zazove pažnju djece k njihovom Ocu, koji im dolazi pomoći u njihovim životima te pripremiti njihovu vječnu radost.

Izabrao sam ovaj dan kako bih započeo Svoje djelo među ljudima jer je danas blagdan Presvete Krvi Mojega Sina Isusa. Naumio sam Svoje djelo koje započinjem uroniti u tu Krv, kako bi ono urodilo velikim plodovima za cijelo čovječanstvo.

Ovo je stvarni razlog Mojega dolaska:

Dolazim izgnati pretjerani strah koji Moja stvorenja imaju o Meni i kako bih im pokazao kako je Moja radost u tome da budem spoznat i voljen od Moje djece, to jest od svih ljudi, sadašnjih i budućih.

Dolazim donijeti nadu ljudima i narodima. Koliki su je već davno izgubili! Ova nada dat će im život u miru i sigurnosti, služeći u korist njihovoga spasenja.

Dolazim se obznaniti onakvim kakav jesam, kako bi čovječje povjerenje poraslo zajedno s njegovom ljubavlju za Mene, njihovoga Oca. Imam samo jednu brigu; čuvati sve ljude i voljeti ih kao Svoju djecu.

Slikar se raduje promatrajući sliku koju je naslikao. Na isti način Moja je radost i veselje doći među ljude, remek djelo Mojega stvaranja!

Vrijeme istječe. Želim da ljudi što je brže moguće spoznaju da ih Ja ljubim te osjećam veliku radost kada sam među njima te kada razgovaram s njima, poput oca sa svojom djecom.

Ja sam Vječni Otac; kada sam bio sam, već sam mislio upotrijebiti svu Svoju moć kako bi stvorio biće na Svoju sliku. Ali prvo je moralo doći do materijalnog stvaranja, kako bi ta bića mogla pronaći sredstva za život; tada sam stvorio svijet. Napunio sam ga sa svim stvarima za koje sam znao da će biti potrebne čovjeku: zrak, sunce i kiša, te mnoge druge stvari za koje sam znao da su potrebne za život. Na kraju stvoren je čovjek! Bio sam zadovoljan svojim djelom. Čovjek je zgriješio, ali upravo se tada iskazalo Moje beskrajno milosrđe. U Starome Zavjetu stvorio sam i odabrao proroke koji su živjeli među ljudima. Njima sam kazivao Svoje želje, Svoje žalosti i Svoje radosti, kako bi ih svima objavili.

Što je zlo više raslo, to Me Moja dobrota više požurivala da se objavim ispravnim dušama kako bi one mogle prenijeti Moje zapovjedi onima koji su stvarali nered. Katkada sam zbog toga bio primoran biti strog kako bi ih prekorio, ne da ih kaznim – to bi učinilo samo štetu, već kako bi ih udaljio od poroka i priveo ih k njihovom Ocu i njihovom Stvoritelju kojega su zaboravili i zanemarili u njihovoj nezahvalnosti. Kasnije je zli osvojio ljudska srca u tolikoj mjeri da sam bio primoran poslati nedaće na svijet kako bi očistio čovjeka kroz patnju, razaranje njihovog vlasništva ili čak njihovu smrt. To je bio Potop, uništenje Sodome i Gomore, ljudski rat protiv čovjeka.

Uvijek sam želio ostati u ovom svijetu među ljudima. Tako da sam tijekom Potopa bio blizu Noe, jedinoga ispravnoga čovjeka tada. U dugim nedaćama uvijek sam pronalazio pravedna čovjeka s kojim sam mogao ostati, kroz njega Ja sam živio među ljudima toga vremena i uvijek je bilo tako.

Zbog Moje beskrajne dobroti prema čovječanstvu svijet je često bio pročišćavan od svoje pokvarenosti. Nastavio sam odabirati pojedine duše s kojima sam bio zadovoljan jer sam kroz njih mogao biti zadovoljan Svojim stvorenjima, ljudima.

Obećao sam svijetu Mesiju. Učinio sam sve što sam mogao kako bih pripremio Njegov dolazak, objavljujući Sebe u slici koja Ga predstavlja, čak tisućama godina prije Njegova dolaska!

* *

Tko je taj Mesija? Otkud će doći? Što će učiniti na zemlji? Koga On predstavlja?

Mesija je Bog.

Tko je Bog?

Bog je Otac, Sin i Duh Sveti.

Otkud On dolazi ili bolje, tko je Njemu naredio da dođe među ljude?

To sam učinio Ja, Njegov Otac, Bog.

Koga On predstavlja na zemlji?

Svojega Oca, Boga.

Što će On učiniti na zemlji?

On će obznaniti Boga Oca i učiniti ga voljenim.

Nije li On rekao:

«Niste li znali da mi je biti u onome što je Oca mojega?» - «Nesciebatis quia in his quae Patris mei sunt oportet Me esse?» Lk 2,49 «Došao sam samo kako bi izvršio volju Oca svoga»

«Štogod zatražite od Oca u moje Ime, dat će vam»

«Ovako ćete se Njemu moliti: "Oče naš, koji jesi na nebesima…"», i drugdje, budući da je došao slaviti Oca i obznaniti ga ljudima, On reče:

«Tko je vidio mene, vidio je i Oca»

«Ja sam u Ocu i Otac je u meni»

«Nitko ne dolazi Ocu osim po meni» - «Nemo venit ad Patrem nisi per Me» Iv

14,6

«Tkogod je sa mnom, i s mojim Ocem je».

Spoznajte ljudi da sam kroz cijelu vječnost imao samo jednu želju: da Me ljudi spoznaju i vole. Želim ostati zauvijek s njima.

Želite li istinski dokaz moje želje koju sam upravo izrazio?

Zašto sam zapovjedio Mojsiju da izgradi šator i kovčeg saveza, nego da dođem i prebivam kao Otac, brat i bliski prijatelj sa Svojim stvorenjima, ljudima? To je bila Moja gorljiva želja. Unatoč svemu, oni su Me zaboravili i uvrijedili bezbrojnim grijesima. Predao sam Mojsiju Svoje zapovijedi kako bih ih podsjetio na Boga, njihovog Oca i Njegovu jedinu želju da ih spasi. Morali su poštivati zapovijedi i time se sjetiti svoga bezgranično dobroga Oca koji se uvijek brine za njihovu sadašnjost i vječno spasenje.

Sve je to zaboravljeno i ljudi su potonuli u zablude i strah smatrajući da je preteško slijediti zapovijedi koje sam im predao preko Mojsija. Izmisli su druge zakone kako bi ih lakše održavali u suglasnosti sa svojim hirovima. Malo po malo, u pretjeranom strahu kojeg su imali od Mene, sve su Me više zaboravljali i nagomilavali uvrede protiv Mene.

Međutim Moja ljubav za te ljude, Moju djecu nije se nikada uistinu ugasila. Kada sam uvidio da Me niti patrijarsi niti proroci nisu mogli učiniti spoznatim i voljenim od ljudi odlučio sam doći Osobno.

Ali kako sam mogao doći među njih? Jedino sam mogao doći Osobno, u Svojoj drugoj Osobi Svoga božanstva.

Hoće li Me prepoznati? Hoće li Me slušati?

Ništa u budućnosti Meni nije bilo sakriveno; odgovorio sam si sam na ova dva pitanja:

«Neće se obazirati na Moju prisutnost, iako će biti blizu Mene. Kroz Mojega Sina oni će sa Mnom okrutno postupati, unatoč svemu dobru što će On učiniti za njih. Kroz Mojega Sinu oni će Me vrijeđati svojim riječima, pribit će Me na križ kako bi Me ubili.»

Hoću li stati zbog toga? Ne, Moja je ljubav za Moju djecu, ljude, prevelika. Nisam se ondje zaustavio. Shvatite da sam vas volio više nego Svoga ljubljenog Sina ili bolje rečeno samoga Sebe.

Ovo što vam govorim, toliko je istinito da ako bi i jedno od Mojih stvorenja bilo dostatno da nadoknadi grijehe ostalih ljudi životom i smrću sličnim onome Mojega Sina, Ja bih oklijevao. Zašto? Jer bih iznevjerio Svoju ljubav kada bih bio učinio da voljeno stvorenje pati umjesto da Ja patim, u Svojem Sinu. Nikada ne bih želio da Moja djeca pate.

Ovo je u kratko priča Moje ljubavi do Mojega dolaska među ljude u Mojem Sinu. Većini ljudi su poznate sve ove stvari, ali ipak ne uspijevaju uhvatiti bit; ljubav je vodeće načelo u svemu!

Da, ljubav je. To vam želim naznačiti. Ova ljubav je sada zaboravljena. Želim vas podsjetiti na nju kako biste naučili spoznati Me onakvoga kakav jesam, kako ne bi ste bili poput robova, prestrašeni od Oca koji vas toliko voli.

Vidite kako smo u ovoj priči tek na prvim danima prvog stoljeća i zato bih želio nastaviti sa sadašnjim vremenom, dvadesetim stoljećem.

O, kako je samo Moja očinska ljubav zaboravljena od ljudi! Ipak vas tako srdačno volim. U Svojemu Sinu, to jest u Osobi Mojega Sina koja je postala čovjekom, što li nisam sve učinio! Božanstvo je zaogrnuto u čovještvo, ono je umanjeno, osiromašeno, poniženo. Sa Svojim Sinom Isusom proveo sam život rada i žrtve. Prihvatio sam Njegove molitve kako bi ljudi posjedovali jasno označeni put po kojem će uvijek kročiti u pravdi te tako sigurno doći k Meni.

Naravno, shvaćam slabosti Svoje djece; zbog toga sam zatražio od Mojega Sina da im dade sredstva kojima će se ponovno uspraviti nakon pada. Ta će im sredstva pomoći očistiti se od grijeha, kako bi i dalje ostali djecom Moje ljubavi.

To su ponajviše sedam Sakramenata te najvažnija sredstva vašega spasenja; Križ i Krv Mojega Sina koja se izlijeva na vas svaki čas dok to želite, bilo u sakramentu Pokore ili Svete Žrtve, usprkos vašem padu.

Draga Moja djeco, već vas dvadeset stoljeća obasipam ovim darovima s osobitom milošću, a s tako siromašnim urodom. Kolika su se mnoga Moja stvorenja koja su postala djecom Moje ljubavi kroz Mojega Sina brzo strmoglavila u vječni bezdan! Zaista, oni nisu spoznali Moju beskrajnu dobrotu. Ja vas toliko silno volim!

Barem vi koji znate da dolazim osobno razgovarati s vama kako biste spoznali Moju ljubav, zbog vas samih, nemojte se strmoglaviti u ponor. Ja sam vaš Otac!

Je li moguće da nakon što ste Me smatrali vašim Ocem i iskazali Mi vašu ljubav, smatrate da posjedujem tako tvrdo i bešćutno srce da dopustim vašu propast? Ne, nemojte vjerovati u to! Ja sam najbrižljiviji Otac! Poznajem slabosti Svojih stvorenja. Pristupite mi, dođite s pouzdanjem i ljubavlju! Oprostit ću vam nakon što se pokajete, čak ako su vaši grijesi gnjusni poput kaljuže, vaša vjera i ljubav potaknut će Me da ih oprostim kako ne biste bili suđeni! Istina je da sam pravedan, ali ljubav iskupljuje sve.

Poslušajte dječice Moja, dopustite da vam iznesem usporedbu i bit ćete osvjedočeni u Moju ljubav. Za Mene vaši su grijesi poput željeza, a vaša djela ljubavi poput zlata. Čak kada biste mi predali tisuće kilograma željeza, ono ne bi vrijedilo kao deset kilograma zlata. Ovo znači da čak s malo ljubavi, velike nepravde mogu biti okajane.

Ovo je veoma bezbrižan način gledanja na Moji sud prema Mojoj djeci, svim ljudima bez iznimke. Dođite k Meni. Ja sam vam tako blizu. Morate Me voljeti i častiti kako ne biste bili suđeni ili štoviše kako biste bili suđeni po beskrajno milostivoj ljubavi.

Nemojte sumnjati! Da Moje Srce nije ovakvo, odavno bi uništio svijet svaki put kada bi zgriješio; ali kao što vidite, Moje skrbništvo se svakoga časa očituje kroz milosti i blagoslove. Iz ovoga možete razabrati kako postoji Otac koji je povrh svih očeva; Otac koji vas voli te nikada neće prestati ljubiti, dok vi to želite.

Dolazim među vas na dva načina: putem Križa i Euharistije!

Putem Križa silazim među Svoju djecu jer sam kroz Križ sproveo Svojega Sina koji vas je otkupio. Za vas Križ je put kojim ćete se uzdići do Mojega Sina, te od Mojega Sina do Mene. Bez Križa nikada ne biste mogli doći k Meni jer je čovjek griješeći navukao na sebe kaznu kojom je odcjepljen od Boga.

U Euharistiji obitavam među vama poput Oca sa Svojom obitelji. Želio sam da Moj Sin ustanovi Euharistiju kako bi svako svetohranište bila riznica Moje milosti, Mojega bogatstva i Moje ljubavi koju ću predati ljudima, Mojoj djeci.

Kroz ova dva sredstva uvijek sam neprestano spuštao Svoj utjecaj i Svoje neiscrpno milosrđe.

…Sada kada sam vam pokazao kako Moj Sin Isus predstavlja Mene među ljudima, te da kroz Njega Ja neprestano obitavam među njima, želim vam pokazati da dolazim među vas kroz Mojega Svetog Duha.

Djelo ove treće Osobe Mojega božanstva sprovodi se u tišini a da ga ljudi često nisu ni svjesni. Za Mene je to veoma prikladan način života, ne samo u svetohraništu, već i u dušama svih onih koji su u stanju milosti, kako bih utvrdio Svoje prijestolje u njima te tamo zauvijek obitavao, poput istinskog Oca koji ljubi, štiti i pomaže Svoju djecu. Nitko još nije pojmio beskrajnu želju Mojega božanskog i očinskog Srca da bude shvaćeno, voljeno i čašćeno od svih ljudi, pravednih i grješnih. To su tri prinosa koja želim primiti od ljudi u znak poklonstva kako bih uvijek bio milosrdan i srdačan, čak i prema najbezdušnijim grješnicima.

Što sve nisam učinio za Svoj narod; od Adama do Josipa, Isusovog poočima, te od Josipovog vremena do danas, kako bi Mi ljudi iskazali posebnu počast kao njihovom Ocu, Stvoritelju i Spasitelju! Međutim, nije Mi još iskazano ovo posebno štovanje kojem sam se toliko nadao i čeznuo!

U Knjizi Izlaska čitate kako Boga treba slaviti na poseban način. Pogotovo Davidovi psalmi govore o ovom učenju. U zapovijedima koje sam predao Mojsiju naglasio sam: «Štovati i ljubit ćeš u potpunosti samo jednoga Boga.»

No dobro, ljubiti i štovati su dvije stvari koje idu zajedno. Budući da sam vas obdario tolikim blagodatima, morate Me slaviti na poseban način!

Dajući vam život, želio sam vas stvoriti na Svoju sliku! Stoga je vaše srce nježno kao Moje i Moje kao vaše!

Što li ne biste učinili kada bi vam jedan od vaših bližnjih napravio malu uslugu da bi vam ugodio? Čak i najbezdušniji čovjek bio bi zahvalan takvoj osobi zauvijek. Svatko bi pokušao pronaći nešto što bi pružilo najveće veselje, zauzvrat za učinjenu uslugu. Evo, Ja ću vam biti mnogo više zahvalan, osiguravši vam vječni život, ako Mi učiniti malenu uslugu časteći Me kao što tražim.

Prepoznajem da Me častite u Mojem Sinu i da postoje oni koji su u mogućnosti sve Mi prikazati kroz Mojega Sina, ali takvih je malo! Nemojte vjerovati da časteći Mojega Sina ne iskazujete počast i Meni! Svakako da Me slavite, budući da živim u Svom Sinu. Stoga, sve što je u Njegovu slavu i u Moju je.

Ali želio bih vidjeti ljude koji odaju čast njihovom Ocu i Stvoritelju s posebnim štovanjem. Što više častite Mene, više ćete častiti Mojega Sina jer je sukladno Mojoj volji On postao Utjelovljena Riječ i obitavao među vama kako bi obznanio Onoga koji Ga je poslao.

Voljeli biste Mene i Mojega Sina više nego sada kada biste Me poznavali. Vidite li samo kolika li mnoga Moja stvorenja koja su postala Mojoj djecom kroz tajnu Otkupljenja nisu na pašnjacima koje sam pripremio za sve ljude kroz Svojega Sina. Koliko je mnogo onih, kao što znate, koji još uvijek nisu ni svjesni postojanja ovih pašnjaka. Koliko je mnogo stvorenja Mojih Ruku za čije postojanje znam, a koje vi zanemarujete, koja čak ne poznaju ni Ruku koja ih je oblikovala!

O, kako bih vam samo želio pokazati kakav sam Ja svemoguć Otac i kakav bih bio za ta stvorenja kroz Moje milosti! Želim da njihovi životi budu ugodniji kroz Moje zakone. Idite njima u Moje Ime i pripovijedajte im o Meni. Da, kažite im kako posjeduju Oca koji ih je stvorio te im želi predati blago koje posjeduje. Nadasve, kažite im što mislim o njima: Ja ih ljubim i želim im pokloniti vječnu radost.

Obećavam da će obraćenje ljudi brže nastupiti.

Vjerujte Mi, da ste Me ranije počeli častiti posebnim štovanjem, od vremena rane Crkve, poslije dvadeset stoljeća tek bi nekolicina ljudi još uvijek živjela u idolopoklonstvu, poganstvu i u tako brojnim lažnim i zlim sektama u kojima čovjek slijepo trči u bezdan vječne vatre! Vidite li koliko još mnogo posla ima?

Došao je Moj čas! Ljudi Me moraju spoznati, voljeti i slaviti kako bih ih stvorivši bio njihov Otac, Spasitelj i na kraju predmet njihove vječne radosti.

Do sada sam govorio o stvarima koje su vam poznate. Želio sam vas podsjetiti na njih kako biste se osvjedočili o Meni, ne kao o nekom strašnom kao što ste vjerovali, već kao o dobronamjernom Ocu; te da sam Otac svih živućih i onih koje ću stvoriti sve do kraja svijeta.

Znajte da želim biti spoznat, voljen i iznad svega slavljen. Neka svi spoznaju Moju neiscrpnu dobrotu za ljude, posebno za grješnike, umiruće i sve koji pate. Obznanite im kako želim samo jedno: sve ih voljeti, obdariti ih Svojim milostima, oprostiti im kada se pokaju, te iznad svega suditi, ali ne po Mojoj pravednosti, već po Mojoj milosti kako bi svi bili spašeni i ubrojeni među Moje odabrane.

Za okončati ovaj kratak prikaz dajem vam obećanje koje će roditi vječnim plodom. Ovako glasi: ako me dozovete imenom Oca s ljubavlju i pouzdanjem, taj će vam Otac s ljubavlju i milošću sve dati.

Želim da Moj sin, tvoj duhovni otac, radi za Moju slavu i sastavi rečenicu po rečenicu što sam ti rekao, bez ikakvih dopuna, kako bi ljudi mogli ugodno i lagano čitati ovaj prikaz stvari koje želim da znaju.

Dan po dan govorit ću vam o Svojim željama za čovjeka, o Mojim radostima, Mojim žalostima te pored svega pokazat ću ljudima Svoju neiscrpnu dobrotu i Svoju nježnu i milosrdnu ljubav.

Želio bih da ti tvoji poglavari dopuste da provodiš svoje slobodno vrijeme sa Mnom, kako bi Me mogla tješiti i voljeti pola sata svaki dan. Time ćeš osigurati da su ljudska srca, srca Moje djece, naklonjena radu širenja ove pobožnosti koju sam ti upravo objavio, kako biste stekli veliko pouzdanje u tog Oca koji želi biti voljen od Svoje djece.

Kako bi se ovo djelo što je brže moguće raširilo među sve narode, a da se spriječi i najmanja nepažnja zaduženih za širenje, tražim od tebe da provedeš svoje dane u dubokoj sabranosti. Bit ćeš sretna ako ne budeš mnogo pričala s drugima; u svome srcu, čak kada budeš među njima, razgovarat ćeš sa Mnom i slušati Me.

Želim da i ovo učiniš: kada ti povremeno budem govorio ti ćeš zapisivati Moja kazivanja u poseban mali dnevnik. Kroz njega namjeravam svima govoriti: živim s njima prisnije nego majka sa svojom djecom.

Od čovjekova stvaranja ni jedan čas nije prošao, a da nisam obitavao uz njega. Kao njegov Stvoritelj i Otac osjećam potrebu voljeti ga. Nije da ga trebam, već Moja ljubav, kao njegovom Ocu i Stvoritelju, nalaže Mi da ljubim ljude. Stoga prebivam u čovjekovoj blizini, svugdje ga slijedeći, pomažem mu u svim stvarima, opskrbljujući ga svime.

Vidim njegove potrebe, njegove muke, sve njegove želje, a Moja najveća radost leži u tome da mu pomognem i spasim ga.

Ljudi vjeruju da sam Ja grozan Bog koji će strmoglaviti cijelo čovječanstvo u pakao. Kakvo će veliko čuđenje biti na kraju vremena kada vide mnoge duše koje su smatrali izgubljenim kako uživaju u vječnom blaženstvu među izabranim!

Želio bih da sva Moja stvorenja budu uvjerena u postojanje Oca koji se brine za njih i koji želi da okuse, već na zemlji predokus vječne radosti.

Majka nikada ne zaboravi mala stvorenja koja je donijela na svijet. Nije li još čudesnije to da Ja mislim na sva Svoja stvorenja?

Ako majka voli malo biće koja sam joj dao, Ja ga ljubim još više jer sam ga stvorio. Čak i da se dogodi da majka manje voli svoje dijete zbog nekog nedostatka, Ja ću ga naprotiv, još više voljeti. Kasnije ga može zaboraviti ili rijetko ga se spomenuti, posebno kada zbog svoje dobi više nije u njezinoj skrbi, ali Ja ga nikada neću zaboraviti. Uvijek ću ga voljeti, čak ako Me se više i ne prisjeća, svoga Oca i Stvoritelja, Ja ću ga se dalje sjećati i ljubiti.

Već sam vam rekao kako priželjkujem da vi već ovdje, na zemlji, uživate u vječnoj radosti, ali i dalje ne shvaćate stvarno značenje Mojih riječi. Evo ga: ako Me ljubite i dozivate Me dragim imenom Oca, već sada i ovdje započet ćete živjeti u ljubavi i povjerenju koje će vas činiti sretnim u vječnosti i koje ćete opjevati u nebesima u zajedništvu s izabranim. Nije li ovo predokus radosti nebesa koja će zauvijek trajati?

Stoga želim da se čovjek često sjeti kako sam upravo ondje gdje je on, kako on ne bi mogao opstati kada ne bih bio s njime, živeći s njime. Unatoč njegovim uvjerenjima, Ja ću mu uvijek ostati blizak.

O, kako bih volio vidjeti ostvarenje Svoga plana! Do sada čovjek nije nikada razmišljao da Bogu, svome Ocu učini ovu radost o kojoj ću sada govoriti: volio bih vidjeti veliko povjerenje koje je uspostavljeno između čovjeka i nebeskog Oca; istinski duh obiteljstva i pažljivosti istovremeno, kako ne biste izrabljivali Moju veliku dobrotu.

Poznajem vaše potrebe, želje i sve u vašim srcima. Kako bih bio sretan i zahvalan kada bih vidio vaš dolazak k Meni u kojem Mi povjeravate svoje potrebe, poput sina koji ima puno pouzdanje u svojega oca. Kako bih vam mogao odbiti najmanju ili najveću stvar koju zaištete od Mene? Čak ako Me ne vidite, ne osjećate li Moju blizinu u stvarima koje se događaju vama i oko vas?

Kako ćete samo biti nagrađeni jednog dana jer povjerovaste u Mene, bez da Me vidjeste!

Čak sada kada sam ovdje Osobno među vama, govoreći vam, neprestano ponavljajući na svaki mogući način da vas ljubim i želim biti spoznat, voljen i slavljen s posebnim štovanjem, vi Me ne možete vidjeti, izuzet jedne osobe kojoj govorim ovu poruku! Samo jedna usred cijeloga čovječanstva! Ipak, govorim vama, u njoj kojoj govorim, vidim sve vas i govorim svima i svakom pojedinom od vas te vas volim kao da Me vidite!

Žudim za čovjekovim spoznanjem Mene da osjete kako sam blizak svakome od njih. Zapamti čovječe kako želim biti uzdanje ljudskoga roda. Nisam li već? Čovjek bi bio izgubljen kada ne bih bio njegova nada. Neophodno je da budem prepoznat kao takav, kako bi mir, pouzdanje i ljubav mogli ući u srca ljudi te kako bi uspostavili odnos s njihovim Ocem na nebesima i na zemlji!

Nemojte Me doživljavati kao onog strašnog i starog čovjeka kojega ljudi oslikavaju u svojim slikama i knjigama! Ne, Ja nisam ni mlađi ni stariji od Svojega Sina ili Svoga Duha Svetoga.

Stoga bih želio da Me svi, od najmlađih do najstarijih, zovu po Mome obiteljskom imenu Oca i Prijatelja. Ja sam uvijek s vama; čineći sebe sličnim vama kako bih vas učinio slične sebi. Kako bi velika bila Moja radost kada bih vidio roditelje kako podučavaju svoju djecu da Me oslovljavaju imenom Oca, što i jesam! Volio bih vidjeti kako se u ove mlade duše ulijeva povjerenje i sinovljeva ljubav za Mene! Sve sam učinio za vas, hoćete li to učiniti za Mene?

Želio bih podići Svoj dom u svakoj obitelji kao na Svojem posjedu, kako bi svi mogli sa sigurnošću reći: «Imamo Oca koji je beskrajno dobar, neizmjerno bogat i uvelike milosrdan. On misli na nas i blizak nam je; brine se za nas i podržava nas. Obdarit će nas svime što nam je potrebno ako to zaištemo od Njega. Sva Njegova bogatstva su i naša, bit ćemo opskrbljeni svime što nam je potrebno.» Točno sam ovdje kako biste Me mogli zazvati za bilo što vam je potrebno. «Išćite i dat će vam se» U Svojoj očinskoj dobroti sve ću vam dati, kako bi svi gledali na Mene kao na pravoga Oca koji živi sa Svojom obitelji, kao što doista živim.

Volio bih kada bi svaka obitelj vidljivo izložila sliku koju ću kasnije pokazati Svojoj «malenoj kćeri». Želim da se na ovaj način svaka obitelj staviti pod Moju posebnu zaštitu, kako bi Me mogli lakše slaviti. Tako će svakoga dana obitelj dijeliti sa Mnom svoje potrebe, svoje poslove, svoje žalosti, svoje patnje, svoje želje, ali i svoje radosti jer Otac mora znati sve što se tiče Njegove djece. Svakako, Meni je sve to poznato jer sam ondje, ali volim bezazlenost.* *Znam kako se prilagoditi vašim okolnostima. Nastupam kao malen kada sam s malenima, a velik kada sam s odraslima te isto i sa starijima, kako bi svi pojmili što im želim kazati u korist njihove posvete i Moje slave.

Nemate li potvrdu ovoga što govorim u Mojemu Sinu koji je postao malen i slab kao vi? Zar je sada nemate ovdje kada Me vidite kako razgovaram s vama? Nisam li odabrao slabo stvorenje, poput vas, kako bih vam kazivao i razjasnio što želim da shvatite? I sada, ne nastojim li biti sličan vama?

Gledajte, položio sam Svoju krunu na Svoje Noge i prinio svijet Svome Srcu. Ostavio sam Svoju slavu u nebesima i sišao ovdje postajući sve za sve ljude, preobrazivši se u siromašnog kod siromaha i bogatog kod bogataša. Želim zaštiti mlade ljude kao blagi Otac. Toliko je zla u svijetu! Ove siromašne, neiskusne duše dopuštaju da budu zavedene privlačnošću poroka koji malo po malo vodi potpunoj propasti. Posebno vi, kojima je potreban netko da se brine za vas kako biste izbjegli zlo, dođite k Meni! Ja sam Otac koji vas voli više nego što će to ikad moći bilo koje stvorenje! Sklonite se blizu, veoma blizu Mene; povjerite Mi svoje misli i svoje želje. Voljet ću vas privrženo. Sada ću vas obdarit milostima, a budućnost ću vam blagosloviti. Budite sigurni kako vas neću zaboraviti nakon petnaest ili dvadesetpet ili trideset godina nakon što sam vas stvorio. Dođite! Uviđam kako vam je veoma potreban blag i beskrajno dobar Otac poput Mene.

Bez ulaženja u mnoge druge važne stvari o kojima mogu govoriti i kasnije, želim se naročito obratiti onim dušama koje sam odabrao, svećenicima i zavjetovanima, vama draga djeco Moje ljubavi. Za vas imam velike planove!»

Svetom Ocu Papi

«Obraćam se tebi, Moj voljeni sine, Svojem Vikaru, prije svih ostalih kako bih ti u ruke predao ovaj posao koji bih ti morao biti najvažniji među svim tvojim obavezama, zbog straha kojega je zli udahnuo ljudima, bit će obavljen tek u današnjem vremenu.

O, kako bih samo volio da spoznaš opseg ovog poduhvata, njegovu veličinu, širinu i visinu. Želim da shvatiš velike zamisli koje imam za čovječanstvo, sada i u budućnosti.

Kada bi samo poznavao Moju čežnju da budem spoznat, voljen i slavljen od svih ljudi posebnim štovanjem. Ovu želju nosim cijelu vječnost, još od stvaranja prvog čovjeka. U više sam navrata izrazio ljudima ovu želju, posebno u Starom Zavjetu; ali čovjek je nikada nije shvatio. Ova Me želja sada navodi da zaboravim sve ono što je bilo, samo kada bi postala stvarnost u svim Mojim stvorenjima diljem svijeta.

Spustio sam se do najmanjega Moga stvorenja kako bi razgovarao s njim, te kroz nju svim ljudima, iako ona ne može uvidjeti velebnost ovoga djela koje želim obistiniti među njima.

S njom ne mogu razgovarati o teologiji, sigurno ne bih uspio jer Me ne bi shvatila. Ovo radim kako bi Svoje zamisli ostvario kroz jednostavnost i nedužnost. Sada je na tebi red da ispitaš ovaj posao i dovedeš do njegovog žurnog ispunjenja.

Da bih bio spoznat, voljen i slavljen s posebnim štovanjem ne tražim ništa izvanredno. Želim samo ovo:

Želim da jedan dan ili barem nedjelja bude posvećena Meni na poseban način pod imenom: Otac svih ljudi. Za ovu svetkovinu želio bih posebnu misu i oficij. Neće biti teško pronaći zapise u Svetom Pismu. Ako Mi želite prikazati ovu posebnu svetkovinu nedjeljom, neka bude prva nedjelja kolovoza. Ako vam više odgovara radni dan, neka bude uvijek sedmi dan toga mjeseca.

Želim da sav kler preuzme zadaću širenja ove pobožnosti, kako bi Me povrh svega ljudi spoznali onakvog kakav jesam i kakav ću uvijek biti za njih, to jest najbrižniji i najmiliji od svih očeva.

Želim da Me kler uvede u sve obitelji, bolnice, čak u laboratorije i radionice, barake, sale za sastanke gdje ministri svih naroda donose odluke* *– u kratko, gdjegod se nalaze Moja stvorenja pa čak ako je ondje samo jedno od njih!

Volio bih da opipljiv znak Moje nevidljive prisutnosti bude slika koja će pokazati kako sam zaista prisutan. Tako će svi ljudi izvršavati svoja djela pod Očevim pogledom, te ću imati ispred sebe stvorenja koja nisam samo stvorio, već i prigrlio. Na ovaj način Moja djeca će biti pod nježnim Očevim pogledom.

Nesumnjivo je da sam čak i sada svugdje prisutan, ali želim biti predstavljen na opipljiv način!

Želim da tijekom godine svećenici i vjernici izvrše određenu pobožnost u Moju čast, bez da zapostave svoje svakodnevne poslove.

Neka Moji svećenici svugdje kroče bez bojazni, među sve narode kako bi donijeli plamen Moje očinske ljubavi za ljude. Tada će duše biti prosvijetljene i pridobite, ali ne samo među nevjernicima, već među svim onim sektama koje ne pripadaju pravoj Crkvi. Da, te ljude, koji su isto Moja djeca, želim upoznati s ovim sjajnim plamenom kako bi spoznali i prigrlili istinu te sve kršćanske kreposti upotrebljavali u svakidašnjem životu.

Želim biti posebno čašćen u sjemeništima, novicijatima, školama i staračkim domovima. Neka svi, od najmlađeg do najstarijeg spoznaju i ljube Me kao svojega Oca, Stvoritelja i Spasitelja.

Neka svećenici potraže u Svetom Pismu što sam rekao u prijašnjim vremenima i što je ostalo nepoznato do sada o štovanju koje želim primiti. Neka rade na objavi Mojih želja i Moje volje svim ljudima, točno određujući što je glavno što želim priopćiti ljudima, svećenicima i redovnicima. To su duše koje sam odabrao, kako bi Mi više od svih ostalih iskazivale veliku počast.

Dakako, bit će potrebno vremena za ostvarenje ovih zamisli koje imam za čovječanstvo i koje sam ti otkrio! Ali jednoga dana, kroz molitve i žrtve nesebičnih duša koje će se žrtvovati za ovo djelo Moje ljubavi, jednog dana, bit ću udovoljen. Blagoslovit ću te, Moj voljeni sine, te stostruko platiti za sve što ćeš učiniti u Moju slavu.»

Biskupu

«Tebi isto želim kazati koju riječ, Mojem sinu Aleksandru, kako bi se Moji planovi ostvarili u svijetu.

Neophodno je da se udružiš s duhovnim ocem ovog «malenog cvijeta» Mojega Sina Isusa u širenju ovog djela, to jest posebne pobožnosti koju očekujem od ljudi. Tebi, sine Moj, povjeravam ovo djelo i njegovu budućnost koja je tako značajna.

Govori, ustraj, obznani Moje riječi kako bih bio spoznat, voljen i slavljen od svih Mojih stvorenja. Ako to učiniš, izvršit ćeš što sam očekivao od tebe, to jest Moju volju i ispuniti želje koje sam toliko dugo gajio u tišini.

Za sve što učiniš u Moju čast, Ja ću učiniti dvostruko za tvoje spasenje i posvećenje. Na kraju, u nebesima, tek u nebesima, primit ćeš veliku nagradu koju ću ti predati na poseban način zajedno sa svima koji će raditi u korist ovoga.

Stvorio sam čovjeka zbog sebe, stoga je ispravno da budem sam SVE za njega. Čovjek neće nikada uživati u istinskoj sreći, osim sa svojim Ocem i Stvoriteljem jer je njegovo srce oblikovano jedino za Mene.

S Moje strane, Moja ljubav za Moja stvorenja je toliko velika da za Mene ne postoji veće radosti od prebivanja među njima.

Moja je slava u nebesima beskrajno velika, ali Moja je slava još veća kada sam među Svojom djecom, ljudima diljem svijeta. Moja stvorenja, vaša nebesa su u raju u zajedništvu s Mojim odabranicima jer ondje ćete Me razmatrati u vječnoj viziji i uživati u beskrajnoj slavi. Moja nebesa su na zemlji sa svima vama! Zaista, na zemlji i u vašoj duši tražim Svoju sreću i radost. Vi Mi možete pružiti tu radost, uostalom to je vaša dužnost prema vašem Stvoritelju i Ocu koji žudi i očekuje to od vas.

Radost koju osjećam kada sam s vama nije nimalo manja od one koju sam osjećao kada sam bio sa Svojim Sinom Isusom tijekom Njegovog zemaljskog života. Moj Sin – Ja sam Ga poslao. Začet je po Mojem Duhu Svetomu, koji je Ja; u jednoj riječi: uvijek sam bio Ja.

Ljubeći vas kao što sam ljubio Svojega Sina, koji je Ja; govorim vam, Mojim stvorenjima, kao što sam i Njemu govorio: vi ste Moja voljena djeca i jako sam zadovoljan s vama. Zbog toga se Ja veselim u vašem društvu i priželjkujem ostati s vama. Moja nazočnost među vama je poput sunca na zemlji. Ako ste raspoloženi primiti Me, Ja ću vam doći veoma blizu, unići u vas, obasjati i ugrijati vas Svojom neiscrpnom ljubavlju.

Što se tiče vas, duše u stanju grijeha ili vi koji odbacujete vjerske istine, u vas neću moći ući; međutim, bit ću vam blizak jer nikada ne prestajem dozivati vas, pozivajući vas na čežnju za primanjem blagodati koje donosim, kako biste vidjeli svijetlo i bili očišćeni od grijeha.

Katkad vas gledam i osjećam sućut za vaše nesretno stanje. Katkada vas promatram s ljubavlju kako bih vas ohrabrio da se predate privlačnosti milosti. Proveo sam dane, katkada godine, u blizini nekih duša kako bi osigurao njihovu vječnu radost. One ne znaju da sam Ja ondje i da ih čekam, zovući ih svakog časa. Ipak, nikada ne posustanem i uvijek osjećam radost u njihovoj blizini, stalno se nadajući kako ćete se jednog dana vratiti svome Ocu i barem Mi prikazati nekakav čin ljubavi prije svoje smrti.

Evo, dat ću vam primjer duše koja se suočava s iznenadnom smrću, ta je duša uvijek bila poput sina razmetnoga. (Bilješka majke Eugenije: Vidjela sam ovaj primjer kao takav, kao što mi je naš Otac rekao i kako sam zapisala.)

Izlijevao sam blagodati na ovu dušu, ali on ih je sve potratila, sve te darove kojima ga je njegov najnježniji Otac obdario. Gore od toga, teško Me vrijeđao. Čekao sam ga, svugdje ga slijedio, dao mu još više milosti: zdravlje i bogatstvo koje sam mu omogućio da dobije iz svojega rada sve do suvišnosti. U to vrijeme Moja providnost osigurala ga je daljnjim darovima. Obilovao je u svemu, ali sve je vidio u tmurnom svijetlu svojih poroka. Njegov cijeli život zapravo je bila tvorevina pogrešaka zbog njegovog svakodnevnog smrtnog grijeha. Ali Moja ljubav nije nikada posustala. Svejedno sam ga slijedio. Volio sam ga iznad svega, unatoč njegovim odbijanjima, bio sam sretan živući blizu njega u nadi da će se možda jednog dana odazvati Mojoj ljubavi i vratiti Mi se, svojem Ocu i

Spasitelju.

Na kraju se približio njegov zadnji dan: poslao sam na njega bolest kako bi se sabrao i vratio Mi se, svome Ocu. Vrijeme je prolazilo i Moj jadni sin ima sedamdeset četiri u svojem je zadnjem satu. Još uvijek sam ondje, kao uvijek govorim mu, čak s više nježnosti nego uobičajeno. Ustrajem, pozivam Moje odabrane neka mole za njega, kako bi zatražio od Mene oprost koji mu nudim… I sada, prije svoga zadnjeg izdisaja, otvara oči, priznaje svoje pogreške i shvaća koliko je daleko odlutao od pravoga puta koji vodi k Meni. Urazumi se i slabim glasom koji nitko od njemu blizu nije mogao čuti, kaže mi: «Moj Bože, sada mogu vidjeti koliko je bila velika Tvoja ljubav za mene, a ja sam te neprestano vrijeđao tako jadnim životom. Nikada nisam razmišljao o Tebi, svojem Ocu i Spasitelju. Sada sve vidiš, molim Te da mi oprostiš sve ovo zlo što vidiš u meni i koje sada uviđam u svojem neredu. Ljubim Te, Oče i Spasitelju moj!»

Tog istog trenutka je umro te je sada ovdje, ispred Mene. Sudio sam ga očinskom ljubavlju: zazvao Me Ocem i spašen je. Provesti će određeno vrijeme na mjestu pokajanja, a nakon toga će biti sretan svu vječnost. Nakon što sam uživao tijekom njegovog života u nadi da ga spasim kada se pokaje, Ja se sada još više radujem zajedno sa Svojim nebeskim dvorom nakon što sam ostvario Svoju želju da budem zauvijek njegov Otac.

Što se tiče onih duša koje žive u pravdi i posvetnoj milosti, iskazujem Svoju radost obitavajući u njima. Dajući im sebe. Predajem im na korist Svoju moć te kroz Moju ljubav oni pronalaze predokus nebesa u Meni, njihovom Ocu i njihovom Spasitelju!»

Tako završava prvi dio poruke.

Očeva poruka

Drugi dio

Drugi dio započinje 12. kolovoza 1932. Jednoga dana zli ju je uzeo i isjeckao omot sa škarama.

«Upravo sam otvorio izvor živuće vode koji nikada neće presušiti od sada pa do svršetka svijeta. Dolazim k vama, Mojim stvorenjima, da otvorim Svoja očinska prsa napunjena ljubavlju za vas, Moju djecu. Želim da budete svjedoci Moje neiscrpne i milostive ljubavi. Meni nije dovoljno samo da vam pokažem Svoju ljubav; želim otvoriti Svoje Srce vama, odakle će okrjepljujuće vrelo istjecati i gdje će svi ljudi utažiti svoju žeđ. Tada će uživati u radosti koju nisu upoznali do tada jer su bili pritisnuti pretjeranim strahom koji su imali o Meni, njihovom nježnom Ocu.

Sve od vremena kada sam ljudima obećao Spasitelja, pustio sam ovaj izvor neka teče. (Bilješka majke Eugenije: Taj izvor, od kada Mi je govorio o njemu, vidim ga svaki dan.) Učinio sam da prolazi kroz Srce Mojega Sina kako bi došlo do vas. Ali Moja neizmjerna ljubav za vas navodi Me da učinim još više, otvarajući Svoja Prsa od kuda će ova voda spasenja teći za Moju djecu, a Ja ću im dopustiti da uzmu slobodno što god im treba za vrijeme i vječnost.

Ako želite iskušati moć ovog izvora o kojem vam govorim, prvo bolje naučite spoznati i ljubiti Me do mjere koje želim, to jest, ne samo kao Oca, već kao vašeg Prijatelja i Pouzdanika.

Zašto ste tako iznenađeni onim što govorim? Nisam li vas stvorio na Svoju sliku? Učinio sam vas takvima da vam ništa ne bude čudno kada obiteljski razgovarate sa svojim Ocem, vašim Stvoriteljem i vašim Bogom jer ste postali djecom Moje očinske i božanske ljubavi kroz Moju milostivu dobrotu.

Moj Sin Isus je u Meni, a Ja sam u Njemu, u našoj izmjenjujućoj ljubavi koja je Duh Sveti, koji nas drži ujedinjene u ovoj vezi ljubavi koja nas čini JEDNIM.

Moj Sin je riznica ovoga izvora, kako bi ljudi mogli doći i zagrabiti iz Njegovoga Srca koje je uvijek puno vodom spasenja do prelijevanja! Ali morate imati sigurnost o postojanju ovoga izvora kojega vam Moj Sin otvara, kako biste se mogli uvjeriti da je osvježavajući i ugodan! Onda, stupite k Meni kroz Mojega Sina i jednom kada ste Mi blizu povjerite Mi svoje želje. Pokazat ću vam ovaj izvor, obznanjujući se onakvim kakav zaista jesam. Kada Me upoznate vaša žeđ će biti ugašena, bit ćete obnovljeni, vaše bolesti izliječene, vaši će strahovi iščeznuti. Vaša će radost biti velika i pronaći ćete ljubav kakvu sigurno nikada niste do tada.

Pitat ćete Me kako možete doći do Mene? Kročite putem pouzdanja, zovite Me vašim Ocem, ljubite Me u duhu i istini, te će to biti dostatno da ova osvježavajuća i snažna voda ugasi vašu žeđ.

Ako zaista želite da vam ova voda dade sve što vam je neophodno da Me spoznate i ljubite, ako se osjećate hladnima i ravnodušnima, dozovite Me dragim imenom Oca i Ja ću doći k vama. Moj izvor dat će vam ljubavi, povjerenja i sve što vam je potrebno kako biste zauvijek bili ljubljeni od vašeg Oca i Stvoritelja.

Najviše želim biti spoznat od svih vas, kako biste svi mogli uživati u Mojoj dobroti i Mojoj nježnosti, već na zemlji, postanite apostoli onima koji Me još ne poznaju a Ja ću blagosloviti vaš trud i nastojanja, pripremajući vam veliku slavu sa Mnom u vječnosti!

Ja sam ocean milosrđa, dječice Moja, a ovo je još jedan dokaz Moje očinske ljubavi koju osjećam za sve vas, bez iznimke, bez obzira na vašu dob, vašu poziciju ili državu. Ne isključujem niti različita društva, sekte, vjernike, nevjernike, ravnodušne. U ovoj ljubavi prihvaćam sva razumna stvorenja koja čine čovječanstvo.

Evo dokaza ovome: Ja sam ocean milosrđa. Pokazao sam vam izvor koji se izlijeva iz Mojih Prsa da utaži vašu žeđ; te sada, kako biste vidjeli Moju dobrotu prema svakome pokazat ću vam ocean Mojega sveopćega milosrđa u koji možete uroniti zatvorenih očiju. Zašto? Kako bi uranjajući u ovaj ocean duše koje su postale zatrovane pogreškama i grijesima mogle isprati tu gorčinu u ovoj kupki ljubavi. Oni će izranjati iz ovoga oceana bolji, radosni što su naučili kako biti dobrostiv i milosrdan. Ako zbog neznanja ili slabosti ponovno padnete u stanje zatrovanosti, Ja ću i dalje biti ocean milosrđa, spreman primiti tu gorku kap, preobražavajući je u milosrđe i dobrotu, čineći je svetom poput sebe, vašeg Ocu.

Djeco Moja, želite li provesti svoj život na zemlji mirno i radosno? Dođite i bacite se u ovaj golemi ocean i ostanite u njemu zauvijek. Dok budete radili i živjeli svoj svakodnevni život, taj će isti život biti posvećen kroz milosrđe.

Što se tiče Moje djece koja ne slijede istinu, želim ih još više privući Svojoj očinskoj naklonosti kako bi otvorili oči svijetlu koje sada sjaji jasnije nego bilo kada.

Ovo je vrijeme milosti, predviđeno i iščekivano od početka vremena! Ovdje sam osobno kako bih vam govorio. Dolazim kao najnježniji i najbrižniji od očeva. Silazim, zaboravivši Sebe, kako bih vas uzdigao do Mene i osigurao vaše spasenje. Svi vi koji sada živite i vi koji ste u ništavilu, ali ćete živjeti iz stoljeća u stoljeće sve do svršetka svijeta, zapamtite kako niste sami; Otac misli na vas i nudi vam udio u neizmjernim povlasticama Njegove ljubavi. Dođite k izvoru koji će istjecati iz Mojih očinskih Prsa. Okusite slatkoću ove ozdravljujuće vode i kada ste osjetili svu njezinu divnu moć u svojoj duši, udovoljavajući svim svojim potrebama, dođite i bacite se u ocean Mojega milosrđa kako biste jedino u Meni živjeli; umrijeti sebi i vječno živjeti u Meni.»

Bilješka majke Eugenije

Naš Otac mi je rekao u prisnom razgovoru: «Izvor je znak Mojega znanja, a ocean Mojega milosrđa i vaše vjere. Kada želite piti s ovoga izvora, proučavajte Me kako biste Me spoznali, a kada Me budete poznavali, uronite u ocean Mojega milosrđa, vjerujući u Mene s tako dubokim pouzdanjem, kojem neću moći oduprijeti, da se preobrazite. Tada ću vam oprostiti vaše pogreške i obdariti vas najvećim milostima.»

«Ja sam među vama. Sretni su oni koji vjeruju u ovu istinu i iskoriste ovo vrijeme o kojem je Pismo reklo ovo: «Doći će vrijeme u kojem Bog mora biti slavljen i ljubljen od ljudi kako On to želi.»

Pismo dalje ide i pita: «Zašto?» te odgovara: «Jer jedino je On dostojan časti, ljubavi i hvale u sve vijeke!»

Mojsije je od Mene primio, kao prvu od deset zapovijedi, ovu zapovijed da objavi ljudima: «Ljubi i štuj Boga!»

Oni koji su već kršćanima mogli bi kazati: «Ljubimo Te od kad smo rođeni ili od našeg obraćenja, kao što često kažemo u Oče našu: 'Oče naš, koji jesi na nebesima!' Da djeco Moja, istina je da Me ljubite i slavite u prvom dijelu Oče naša, ali nastavite s ostalim zahtjevima i vidjet ćete:

'Sveti se ime Tvoje!' Je li blagoslivljano Moje ime?

Nastavite: 'Dođi kraljevstvo Tvoje!' Je li došlo Moje kraljevstvo?

Veoma revno slavite kraljevsku čast Mojega Sina Isusa, istina je, a u Njemu slavite Mene! Hoćete li zanijekati Ocu veliku slavu Njegovog proglašenja 'Kraljem' ili napokon dopustiti Mi vladati dok Me svi ljudi ne spoznaju i zavole?

Želim da slavite svetkovinu Krista Kralja kao zadovoljštinu za uvrede koje je primio pred Pilatom i od vojnika koji su bičevali Njegovo sveto i nedužno čovještvo. Ne tražim od vas da obustavite ovu svetkovinu, već naprotiv da ju slavite gorljivo i revno; ali da bi svi upoznali toga Kralja, oni moraju poznavati i Njegovo kraljevstvo. Kako bi se u potpunosti postiglo ovo dvojno znanje, neophodno je poznavati i Oca toga Kralja, Stvoritelja toga kraljevstva.

Zaista djeco Moja, Crkva – to društvo čije sam osnivanje povjerio Svome Sinu – dovršit će Svoje djelo slaveći Onoga koji je njezin Autor: vašega Oca i Stvoritelja.

Neki će od vas, djeco Moja, odgovoriti: «Crkva je neprestano rasla. Sve je više i više kršćana: to je dokaz kako je naša Crkva potpuna!» Znajte djeco Moja da je vaš Otac uvijek čuvao Crkvu od njezina rođenja te da sam zajedno s Mojim Sinom i Svetim Duhom želio biti nepogrješiv kroz Svoga Vikara, Svetoga Oca. Međutim, ne bi li kršćani da su Me poznavali kao blagog i milosrdnog, dobrostivog i liberalnog Oca prakticirali ovu svetu vjeru češće i iskrenije?

Dječice Moja, nije li istina da kada biste znali kako posjedujete Oca koji misli na vas i beskrajno vas voli, da bi ste onda kada bi bio red na vama pokušali biti više vjerni vašim kršćanskim dužnostima, kao i vašim građanskim dužnostima; bili pravedni te iskazali pravicu Bogu i ljudima?

Nije li istinito da kada biste poznavali toga Oca koji vas ljubi bez iznimke i koji vas sve zove bez razlike dragim imenom djece, voljeli biste Me privrženo kao djeca i ta bi ljubav pod Mojim poticajem postala djelujuća ljubav, šireći se ostatkom čovječanstva koje još nije upoznalo to kršćansko društvo i koje još manje pozna Njega koji ih je sve stvorio, a i njihov je Otac?

Ako bi netko otišao i razgovarao s tim dušama prepuštenim njihovim praznovjerjima ili mnogim drugima koji Me nazivaju Bogom jer znaju da postojim, ali ne i da sam im blizu; kada bi im netko rekao kako je njihov Stvoritelj isto i njihov Otac te što misli o njima, kako se brine za njih, da ih okružuje prisnom privrženošću u njihovim žalostima i potištenostima; time bi se postiglo obraćenje i najtvrdoglavijih i ta bi obraćenja bila brojnija i odlučnija, to jest postojanija.

Neki će od vas ispitujući ovo djelo ljubavi koje vršim među ljudima naći povode za kritiku i reći: «Što misionari nakon što dođu u te daleke zemlje ne propovijedaju nevjernicima o Bogu, budući da sve vrijeme govore o Njemu?»

Misionari su govorili i još uvijek govore o Bogu na način na koji Ga oni sami poznaju, ali Ja vas uvjeravam, vi Me ne poznajete onakvog kakav Ja jesam, budući da se dolazim objaviti Ocem sviju i najnježnijim od svih očeva, kako bih preobrazio vašu ljubav koja je zbog straha postala izobličena.

Dolazim kako bih se učinio sličnim Svojim stvorenjima, ispravio predodžbu koju imate o prestrašnom pravednom Bogu, budući da gledam ljude kako provode cijeli život, bez pouzdanja u svoga jedinoga Oca čija je jedina želja učiniti njihov zemaljski život lakšim, a onda im dati božanski život u nebesima.

Ovo je dokaz kako Me duše ne poznaju ništa više nego što Me vi znate bez da ste prevladali predodžbu koju imate o Meni. Sada vam predajem svijetlo. Ostanite unutar svijetla i dajte ga svima jer će ono postati moćno sredstvo kojim će se postići obraćenja, a možda i zatvaranje vrata pakla, pošto Ja obnovim Svoje obećanje koje će zauvijek trajati:

SVI ONI KOJI ME ZAZOVU IMENOM OCA, ČAK SAMO JEDANPUT NEĆE IŠČEZNUTI, VEĆ ĆE BITI SIGURNI U SVOJ VJEČNI ŽIVOT UBROJENI MEĐU IZABRANE.

Vi, koji ćete raditi za Moju slavu i žrtvovati se kako biste Me učinili spoznatim, slavljenim i ljubljenim dajem vam uvjerenje kako će vaša nagrada biti velika jer ću vam uračunati svaki pa i najmanji trud te vas stostruko nagraditi u vječnosti.

Kao što sam vam rekao, neophodno je da se u svetoj Crkvi uspostavi ova svetkovina kojom će se na veoma poseban način častiti Autor toga društva, Onoga koji ju je došao utemeljiti, Onoga koji je njezina duša, Boga u tri Osobe: Otac, Sin i Duh Sveti.

Dok tri Osobe ne budu slavljene posebnim štovanjem u Crkvi i cijelom čovječanstvu nešto će nedostajati ovome društvu. Neke sam duše već učinio svjesnim tih nedostataka, ali većina njih previše bojažljivo nije odgovorila na Moj poziv. Drugi su imali hrabrosti progovoriti o njima prikladnim osobama, ali pred svojim neuspjehom nisu ustrajali.

Sada je došao Moj čas. Osobno dolazim ljudima, Mojoj djeci, objaviti ono što dosada nisu potpuno shvatili. Osobno dolazim donijeti plamen zakona ljubavi kako bi se njime golem sloj leda koji okružuje čovječanstvo rastopio i uništio.

O Moje ljubljeno čovječanstvo, o vi ljudi koji ste djeca Moja, oslobodite se lanaca kojim vas je zli okivao do sada, udahnjujući vam strah od Oca koji je čista ljubav! Dođite, dođite Mi bliže, imate svako pravo da pristupite vašem Ocu; otvorite svoja srca, molite se Mome Sinu kako bi vam mogao pomoći da još bolje spoznate Moju dobrotu za vas.

Vi koji ste zatvorenici praznovjerja i vražjih zakona, napustite to nasilničko ropstvo i dođite k Istini istina. Prepoznajte Onoga koji vas je stvorio i vaš je Otac. Nemojte potraživati svoja prava iskazujući štovanje i klanjanje onima koji su vas naveli da uludo trošite svoj život sve do sada, već kročite k Meni koji vas sve čekam jer ste svi Mojom djecom.

A vi koji ste u pravom svijetlu kažite im kako vam je slatko živjeti u istini! Kažite i onim kršćanima, tim dragim stvorenjima, Mojoj djeci, koliko je milo misliti na to kako postoji Otac koji vidi sve, zna sve, skrbi za sve, koji je beskrajno dobrostiv, koji lako oprašta te koji nevoljno i sporo kažnjava. Kažite im neka dođu k Meni: Ja ću im pomoći, olakšat ću njihov teret i zasladiti njihov težak život. Opit ću ih Svojom očinskom ljubavlju kako bi bili sretni u vremenu i vječnosti.

A vi djeco Moja, koji ste izgubili vjeru i živite u tami, podignite poglede, vidjet ćete blistave zrake kako vas dolaze osvijetliti. Ja sam sunce koje obasjava, zagrijava i prigrijava. Gledajte i prepoznajte kako sam Ja vaš Stvoritelj, vaš Otac, vaš jedan i jedini Bog. Zbog toga što vas ljubim dolazim se učiniti voljenim od vas, kako biste se svi spasili.

Obraćam se svim ljudima diljem svijeta, odjekujući ovaj zaziv Moje očinske ljubavi; beskrajne ljubavi koju želim da spoznate kao trajnu stvarnost.

Ljubite, ljubite, uvijek ljubite, ali pokažite i ostalim kako ljubiti Oca, da bi od danas na dalje Ja mogao svima pokazati Oca koji vas tako žarko voli.

A vi, Moja voljena djeco, svećenici i redovnici, potičem vas da obznanite ovu očinsku ljubav koju gajim za ljude, a posebno za vas. Morate raditi kako bi Moja volja bila izvršena u svim ljudima i vama. Moram biti spoznat, slavljen i ljubljen. Nemojte dopustiti da Moja ljubav dugo miruje jer sam žedan u Svojoj čežnji da budem ljubljen!

Ovo je stoljeće povlašteno kao niti jedno drugo. Nemojte dopustiti da ova privilegija prođe, zbog straha da bih je mogao opozvati. Dušama je potreban određeni božanski dodir, a vrijeme pritišće; nemojte se ičega bojati, Ja sam vaš Otac; pomoći ću vam u vašim naporima i vašem radu. Ja ću vas uvijek podržavati i nastojati da se veselite, već ovdje dolje, mir i radost duši, čineći da vaša zvanja i revan rad urodi plodovima. Ovo je neprocjenjiv dar, budući da duša koja je miroljubiva i radosna već okusila predokus nebesa čekajući svoju vječnu nagradu.

Povjeravam Svojem Vikaru, Vrhovnom Svećeniku, Svojem Predstavniku na zemlji, veoma posebnu naklonost za misionarski apostolat u dalekim zemljama i povrh svega posebnu gorljivost za širenje štovanja Srca Mojega Sina Isusa kroz cijeli svijet. Sada mu povjeravam djelo zbog kojega je, kako bi se ispunilo, Isus došao na zemlju: proslaviti Me tako da Me učini spoznatim onakvim kakav jesam, upravo kako govorim svim ljudima, Mojim stvorenjima i djeci.

Kada bi ljudi pronikli u Srce Isusovo sa svim Njegovim željama i Njegovom slavom, shvatili bi kako je Njegova najgorljivija želja slaviti Oca, Onoga koji Ga je poslao i iznad svega ne dopustiti da Njegova slava bude umanjena kao što se događalo do sada. On želi potpunu slavu Meni koju Mi ljudi mogu i moraju prikazati kao njihovom Ocu i Stvoritelju, a još više kao Autoru njihova otkupljenja!

Zahtijevam od čovjeka ono što Mi je u stanju pružiti: njegovu vjeru, njegovu ljubav i njegovu zahvalnost. Nije radi toga što Mi je potrebno Moje stvorenje i njegovo klanjanje da želim biti spoznat, slavljen i ljubljen; jedini razlog što sam sišao k njemu je kako bi ga spasio i dao mu udjela u Svojoj slavi. Nadalje, u Svojoj dobroti i Svojoj ljubavi shvatio sam kako bića koja sam iznio iz ništavila i usvojio kao Svoju pravu djecu propadaju u velikom broju u vječnoj žalosti zajedno s đavolima. Oni time ne uspijevaju ostvariti svrhu svoga stvaranja te gube svoje vrijeme i svoju vječnost!

Ako nešto najviše želim onda je to svakako da vidim više žara na putu pravednih, gladak put obraćenja grješnika, iskrena i postojana obraćenja te povratak razmetnih sinova u Očev dom. Posebno se obraćam Židovima i svim ostalim koji su Moja stvorenja i djeca, kao što su shizmatici, heretici, masoni, jadni nevjernici, bogohulnici i razne tajnovite sekte. Želim da cijeli ovaj svijet spozna postojanje Boga i Stvoritelja. Taj Bog, koji će se dvaput osvrnuti na njihovu neukost, nepoznat im je; ne znaju kako sam im Ja Otac.

Vjerujte Mi, vi koji Me slušate dok čitate ove riječi: ako bi svi ljudi koji su daleko od Katoličke crkve čuli govoriti o ovome Ocu koji ih ljubi, koji je njihov Stvoritelj i njihov Bog, o ovom Ocu koji im želi pružiti vječni život, tada bi mnogi od tih ljudi pa čak i najtvrdoglaviji pristupili takvom Ocu o kojem ste im pripovijedali.

Ako ne možete doći k njima i neposredno im priopćiti, tražite ostala sredstva: tisuće izravnih i neizravnih načina. Uporabite ih s istinskim duhom discipline i s velikim žarom. Obećajem vam kako će vaši napori ubrzo biti ovjenčani uspjehom s posebnom milošću. Postanite apostolima Moje očinske dobrote, a zbog te revnosti sve ću vam pružiti, bit ćete izdržljivi i snažni u vašem radu među dušama.

Uvijek ću vam biti blizu i u vama: ako su dvojca koja govore, Ja ću biti s vama; ako ih je više, Ja ću biti među njima; tako izravno da ću vas nadahnuti da govorite, a vaše slušatelje stavit ću u stanje svijesti u kojem će prihvatiti kazano. Na taj će način ljudi biti osvojeni ljubavlju i spašeni za svu vječnost.

Što se tiče sredstava kojim ćete Me slaviti kao što priželjkujem, sve što tražim od vas je veliko povjerenje. Nemojte misliti da želim strogost i mrtvljenje, ne tražim da hodate bosonogi ili da ležite s licem u prašini ili da se posipate pepelom. Ne, ne… Moji najmiliji, želim da se ponašate kao Moja djeca, jednostavno i pouzdavajući se u Mene!

Uz vašu pomoć Ja ću postati sve za svakoga, najblaži i najnježniji Otac. S vama ću biti u obiteljskim odnosima, dajući sebe svima vama, čineći se malenim kako bih vas učinio radosnim za vječnost.

Većina nevjernika, bezbožni te razne zajednice ostaju u svojoj opačini i nevjeri jer misli kako tražim nemoguće od njih, da se moraju podvrgavati Mojim zapovijedima poput robova nasilnog gospodara kojega moć i ponos drže udaljenim od njegovih podanika i koji ih prisiljava da mu iskazuju počast i štovanje. Ne, ne djeco Moja! Znam kako se učiniti malenim, daleko manjim nego što možete zamisliti.

Međutim, ono što zahtijevam je vjerno poštivanje zapovijedi koje sam predao Crkvi, kako biste bili razumna bića, da ne budete poput životinja jer vam nedostaje discipline te zbog vaše zle sklonosti, kako biste očuvali blago, to jest dušu koju sam vam udahnuo, zaodjenutu u puninu njezine božanske ljepote!

Tada, suglasno s Mojoj željom, učinite onako kako sam vas uputio: slavite Me s posebnim štovanjem. Neka po ovome spoznate Moju volju kojom vas želim obdariti mnogim blagodatima i u velikoj mjeri dati vam udjela u Mojoj moći i Mojoj slavi, jednostavno kako biste bili radosni i spašeni te kako bi vam iskazao Svoju jedinu želju: ljubiti vas i zauzvrat biti ljubljen.

Ako Me volite poput vjerne dječice, imat ćete poslušno i odano poštovanje za Moju Crkvu i Moje predstavnike. Nepoštovanje kakvo sada iskazujete i koje vas drži na udaljenosti od Mene jer Me se plašite. To lažno poštovanje koje imate sada je nepravda na pravdu, to je rana koju zadajete najosjetljivijem dijelu Mojega Srca; vi zaboravljate i prezirete Moju očinsku ljubav za vas.

Najviše Me žalosti kod Mojega naroda, Izraela, te što Me najviše pogađa kod sadašnjeg čovječanstva upravo je to krivo shvaćeno poštovanje koje imate za Mene. Čovječji neprijatelj je to iskoristio kako bi doveo čovjeka do pada u idolopoklonstvo i raskolništva. On ga još uvijek koristi i nastavit će ga upotrebljavati kako bi vas održao daleko od Istine, od Moje Crkve i od Mene. Nemojte dopustiti da više budete vođeni neprijateljem; vjerujte u Istinu koja vam je objavljena i hodajte u svijetlu Istine.

Vi, djeco Moja, koji ste izvan Katoličke Crkve shvatite kako niste isključeni iz Moje očinske ljubavi. Očitujem vam Svoj nježni poziv jer ste i vi Moja djeca. Ako ste do sada živjeli u đavoljevoj klopci, priznajte kako vas je prevario. Dođite k Meni, vašem Ocu i Ja ću vas primiti s radošću i ljubavlju!

I vi, koji samo poznajete vjeru u kojoj ste odrasli, ta vjera nije istinska, otvorite svoje oči. Evo vašega Oca, Onoga koji vas je stvorio i koji vas želi spasiti. Dolazim vam kako bih vam donio istinu i spasenje. Vidim kako Me ne poznajete i kako ne shvaćate da sve što želim od vas je da Me spoznate kao vašega Oca, Stvoritelja i Spasitelja. Upravo zbog te neupućenosti vi Me ne možete ljubiti. Shvatite kako vam Ja nisam daleko kao što mislite.

Kako bih vas mogao napustiti nakon što sam vas stvorio i prisvojio kroz Svoju ljubav? Svugdje vas pratim, uvijek vas štitim, kako bi sve postalo potvrda Moje velike velikodušnosti za vas, usprkos vašoj zaboravljivosti o Mojoj neiscrpnoj dobroti. Zbog te zaboravljivosti govorite: «Priroda nas opskrbljuje svime, čini da živimo i umiremo.» Ovo je vrijeme milosti i svijetla. Shvatite onda kako sam Ja jedini pravi Bog!

Kako bih vam pružio stvarnu radost u ovome životu i u sljedećem, želim da učinite što vam predlažem da učinite u ovome svijetlu. Vrijeme je povoljno, nemojte izgubiti ovu ljubav koja vam je vašim srcima tako opipljivo ponuđena. Tražim od svakoga da sudjeluje u Svetoj Misi u skladu s liturgijom, to Me uvelike raduje! Kasnije ću vam predložiti neke kratke molitve, ali vas ne želim preopteretiti! Najvažnija stvar bit će da Me slavite kao što sam vam rekao, uspostavljajući svetkovinu u Moju čast i služeći Mi u jednostavnosti istinske djece vašega Boga, Oca, Stvoritelja i Spasitelja ljudskoga roda.

Ovdje je još jedan dokaz Moje očinske ljubavi za ljude. Djeco Moja, neću vam govoriti o ukupnoj veličini Moje neiscrpne ljubavi jer samo morate otvoriti Sveto pismo, pogledati na raspelo, svetohranilište i Presveti Sakrament kako biste shvatili mjeru do koje sam vas ljubio!

Stoga, kako bih vam pokazao kako je zbog vas samih potrebno da udovoljite Mojoj volji i učinite Me više znanim i voljenim, želim prije nego što završim ove riječi koje objašnjavaju samo osnove Mojega djela ljubavi među ljudima, istaknuti bezbrojne dokaze Moje ljubavi za vas!

Sve dok čovjek ne budu živo u Istini, on neće osjetiti stvarnu slobodu. Vi, djeco Moja, koji ste izvan pravog zakona za čiju poslušnost ste stvoreni, već sada mislite na radost i mir koju ćete posjedujete. Duboko u vašemu srcu osjećate kako ne posjedujete ni istinski mir ni pravu radost te da ne uživate u istinskoj slobodi Onoga koji vas je stvorio i koji je vaš Bog i Otac!

Ali vi koji prebivate u pravom zakonu, ili bolje, vi koji ste obećali slijediti zakon koji sam vam predao kako bih osigurao vaše spasenje, dopustili ste da vas poroci odvedu u zlo. Vi ste odlutali od zakona loše se ponašajući. Što mislite da ste sretni? Ne, vi osjećate kako vaša srca nisu pronašla odmor. Smatrate li da ako tražite nasladu i ostale ljudske radosti, da će vaše srce biti zadovoljno? Ne. Dopuste Mi da vam kažem kako se nikada nećete osjećati istinski slobodnima ni stvarno sretnima sve dok Me ne priznate kao vašega Oca i predate se Mojoj vlasti, kako biste istinski bili djeca Boga, vašega Oca.

Zašto? Jer sam vas stvorio s jedinom svrhom, da Me spoznate, ljubite i služite kao jednostavna i vjerna djeca koja pomažu ocu!

Jednom, u Starom Zavjetu ljudi su se ponašali poput životinja, nisu sačuvali ni jedan znak svojega dostojanstva kao djece Boga, njihovog Oca. Kako bi shvatili da ih želim uzdignuti do velikog dostojanstva božje djece, katkada sam se morao pokazati strašno strog. Kasnije, kada sam vidio kako su neki od njih obdareni dovoljnom količinom razuma za shvatiti napokon kako je neophodno da se udalje od životinja; tada sam ih počeo obasipati blagodatima, kako bi im izvojevao pobjedu nad onima koji još uvijek nisu bili u stanju prepoznati i očuvati svoju vlastito dostojanstvo.

Kako su se povećavali u broju, poslao sam im Svojega Sina. On je obdaren sa svim božanskim savršenstvima jer je On bio Sin savršenoga Boga. On im je pokazao put k savršenstvu. Kroz Njega Ja sam vas posvojio u Svojoj beskonačnoj ljubavi, kao pravu djecu. Od tada vas više nikada nisam nazivao samo stvorenjima, već djecom.

Zaodjenuo sam vas u istinski duh novoga zakona koji ne samo da vas razlikuje od životinja, kao ljude staroga zakona, već vas uzdiže iznad ljudi Staroga Zavjeta. Uzdigao sam vas sve do časti Božje djece. Da, vi ste Moja djeca i morate Mi priznati kako sam Ja vaš Otac. Ali pouzdajte se u Mene poput dječice jer bez te vjere nikada neće biti istinski slobodni.

Sve što vam kažem je s namjerom da shvatite kako dolazim ispuniti ovo djelo ljubavi, dati vam snažnu pomoć da zbacite tiransko ropstvo koje zarobljava vašu dušu i kako biste uživali u stvarnoj slobodi od koje dolazi istinska radost. U usporedbi s ovom slobodom, sva zemaljska sreća je poput ništavila. Uzdignite se do dostojanstva djece Božje i naučite kako uvažavati svoju vlastitu veličinu. Ja ću više nego ikada biti vaš Otac, najnježniji i najmilosrdniji od očeva.

Došao sam kako bih povratio mir ovim djelom ljubavi. Pustit ću zraku mira da padne na svakoga koji Me slavi i pouzda se u Mene, tako da bude oslobođen svih svojih nevolja, svih briga, patnji i udesa, posebno ako Me zovete i ljubite kao Oca. Ako Me obitelji slave i ljube kao svojega Oca, pružit ću im Svoj mir zajedno s Mojom providnošću. Ako Me radnici, poslovni ljudi i obrtnici zazovu i časte, dat ću im Svoj mir i Svoju snagu, očitovat ću se kao dobrostiv i milosrdan Otac. Ako Me svaka kršćanska zajednica doziva i štuje, Ja ću im pokloniti Svoj mir i pokazati se kao najnježniji Otac te kroz Svoju moć osigurat ću vječno spasenje duša.

Ako Me sveukupno čovječanstvo bude zazivalo i slavilo, Ja ću na njega spustiti duh mira poput milostive rose.

Ako Me svi narodi kao takvi, dozovete i štujete, više neće biti nesuglasja ni ratova jer sam Ja Bog mira te gdje sam Ja ondje ne može biti rata.

Želite li izvojevati pobjedu nad vašim neprijateljem? Zazovite Me i trijumfirati ćete nad njim.

Konačno, znate kako mogu sve učiniti zbog Svoje moći. Dobro, Ja svima vama nudim tu moć kako biste je koristili sada i u vječnosti. Uvijek ću se obznanjivati kao vaš Otac ako se vi očitujete kao Moja djeca.

Što želim postići ovim djelom ljubavi, nego da pronađem srca koja su Me u stanju shvatiti?

Ja sam Svetost od koje posjedujem savršeni i puni izraz; nudim vam tu svetost čiji sam Autor kroz Svojega Duha Svetoga i ulijevam je u vaše duše kroz zasluge Mojega Sina.

Kroz Svojega Sina i Duha Svetoga Ja vam dolazim i ulazim u vas i u vama tražim Svoje spokojstvo.

Nekim dušama riječi: «Ja ulazim u vas» doimat će se tajnom, ali nisu nikakva tajna! Jer uputivši Svoga Sina da ustanovi Svetu Pričest, naumio sam doći k vama svaki put kada primite Svetu Hostiju!

Naravno, ništa Me nije sprječavalo kako bih vam došao čak prije Euharistije jer Mi ništa nije nemoguće! Ali primanje tog Sakrament je čin kojega je lako shvatiti i pokazuje kako vam dolazim!

Kada sam u vama, lakše vam mogu predati ono što posjedujem ako to zaištete od Mene. Kroz ovaj Sakrament vi ste sa Mnom prisno sjedinjeni. U toj bliskosti prelijeva se Moja ljubav koja širi Moju svetost među vašim dušama.

Ja vas ispunjavam Mojom ljubavlju, zato Me morate samo zamoliti za kreposti i savršenstvo koje vam je potrebno, možete biti sigurni da u tim trenucima kada Bog počiva u Svojim stvorenjima ništa vam neće biti odbijeno.

Pošto znate Moje najdraže mjesto počinka, nećete li Mi ga ponuditi? Ja sam vaš Otac i vaš Bog; hoćete li se usuditi odbiti Mi to? Nemojte dopustiti da trpim zbog vaše okrutnosti prema Ocu koji traži ovu jednu uslugu za Sebe.

Prije završetka ove poruke, želio bih izreći želju brojnim dušama koji su posvećene Mojoj službi; vi, svećenici i zavjetovani, te ste duše. Vi ste posvećeni Mojoj službi, bilo u kontemplativnom životu ili u karitativnom i apostolskom radu. S Moje strane to je povlastica koja je omogućena kroz Moju dobrotu; a s vaše strane to je vjernost vašem zvanju, zajedno s vašom dobrom voljom.

Ovo je Moja želja: vi koji lakše shvaćate što očekujem od čovječanstva, molite Mi se kako bih mogao izvršiti Svoje djelo ljubavi u svim dušama. Poznajete sve poteškoće koje se moraju prebroditi kako bi se osvojila duša! Dobro, ovo je učinkovito sredstvo uz čiju ćete pomoć veliki broj duša dovesti k Meni: sredstvo je da Me učinite obznanjenim, ljubljenim i slavljenim od ljudi.

Želim da vi budete prvi koje će to započeti. Kakva li je samo radost za Mene prvo ući u domove svećenika i zavjetovanih! Kakve li samo radosti za Mene kao Oca usred djece Moje ljubavi! Ja ću s vama razgovarati kao s bliskim prijateljima! Bit ću vam najdiskretnijim pouzdanikom! Bit ću vam sve, udovoljit ću svim vašim potrebama! Povrh svega, Ja ću biti Otac koji prima vaše zamolbe, obasipajući vas Svojom ljubavlju, Svojim blagodatima i Svojom sveopćom blagošću.

Nemojte Mi odbiti ovu veliku radost u kojoj želim uživati s vama! Stostruko ću vam vratiti, pošto Me budete štovali, Ja ću vas također štovati, pripremajući veliku slavu za vas u Mojem kraljevstvu!

Ja sam Svjetlo svjetala: gdje prodire ondje će biti života, kruha i radosti. Ova će Svijetlost obasjati hodočasnika, skeptika, neukog. Sve će vas obasjati, ljude koji žive u ovome svijetu tame i poroka. Da niste posjedovali Moje svijetlo, pali biste u bezdan vječne smrti!

Konačno, ovo će Svijetlo obasjati putove koji vode istinitoj Katoličkoj Crkvi onoj jadnoj dječici koja su još uvijek žrtve praznovjerja. Očitovat ću se kao Otac onima koji najviše pate na zemlji, ubogim gubavcima.

Pokazat ću se kao Otac svima onima koji su napušteni, prognani iz svakog ljudskoga društva. Predstavit ću se kao Otac svim unesrećenima, bolesnima, a iznad svega onima koji su u agoniji. Obznanit ću se svim obiteljima, siročadi, udovicama, zatvorenicima, radnicima i mladima. Prikazat ću se kao Otac kraljeva, Otac njihovih naroda. Svi ćete osjetiti Moju dobrotu i Moju zaštitu, svi ćete vidjeti Moju vlast!

Moji očinski i božanski blagoslov svima. Amen!

Posebno Mojemu Sinu i Predstavniku. Amen!

Posebno Mojemu sinu, biskupu. Amen!

Posebno Mojemu sinu, tvojem duhovnome ocu. Amen!

Posebno Mojoj kćeri, tvojoj majci. Amen!

Svim kongregacijama Moje ljubavi. Amen!

Svim Crkvama i svom kleru. Amen!

Poseban blagoslov Crkvi u čistilištu. Amen!

AMEN!

Molitve Ocu

†

Per Ipsum, cum Ipso et in Ipso

Bog je moj Otac

Oče moj koji jesi na nebesima, kako je slatko spoznati da si Ti moj Otac i da sam ja Tvoje dijete!

Posebno kad je nebo moje duše tmurno i kada je moj križ teži, osjećam potrebu ponoviti: Oče, vjerujem u Tvoju Ljubav za mene!

Da, vjerujem da si Ti moj Otac u svakom času mojega života te da sam ja Tvoje dijete!

Vjerujem da me ljubiš neiscrpnom ljubavlju!

Vjerujem da bdiješ nad mnom danju i noću te da ni vlas ne padne s moje glave bez Tvojega dopuštenja!

Vjerujem da Ti u Svojoj beskrajnoj Mudrosti poznaš bolje od mene što je korisno za mene.

Vjerujem da Ti u Svojoj neograničenoj Moći možeš izvući dobro čak i iz zla.

Vjerujem da Ti u Svojoj beskrajnoj Dobroti činiš da sve služi na korist onima koji Te ljube; čak i pod rukama koje me udaraju, ja ljubim Tvoju ruku koja liječi!

Vjerujem … , ali umnoži u meni vjeru, ufanje i ljubav!

Nauči me da uvijek vidim Tvoju Ljubav kao vodič u svakom događaju mojega života.

Nauči me da Ti se prepustim poput djeteta u majčinom naručju.

Oče, Ti sve znaš, Ti sve vidiš, Ti me poznaješ bolje nego ja sam: Ti sve možeš i ljubiš me!

Oče moj, jer želiš da Ti se uvijek utječemo, eto dolazim Ti s povjerenjem i molim Te zajedno s Isusom i Marijom ... (ovdje se kaže željena milost).

Na tu nakanu, sjedinjujući se s njihovim Presvetim Srcima i prikazujem Ti sve svoje molitve, moje žrtve i mrvljenja, sva svoja djela i veću vjernost svojim obavezama. (*)* *

Daj mi Svjetlo, Milost i Snagu Duha Svetoga.

Utvrdi me u tom Duhu na način da Ga više nikada ne izgubim niti Ga ožalostim te da nikada ne dopustim da On oslabi u meni.

Oče moj, molim Te u ime Isusa, Tvojega Sina! A Ti, Isuse, otvori Svoje Srce i metni u Njega i moje, zajedno sa Srcem Marijinim prikaži ga našem božanskome Ocu! Isprosi milost za me koju trebam!

* *

* *

* *

(*) Ako se ova molitva prikazuje kao devetnica, dodaje se: "Obećajem Ti da ću biti velikodušniji, osobito u ovih devet dana, u takvim okolnostima ... u pogledu te osobe ..."

Božanski Oče, prizovi Sebi sve ljude. Neka cijeli svijet proglasi Tvoju očinsku Dobrotu i Tvoje božansko Milosrđe!

Božanski Oče, budi blag i čuvaj me gdje god bio kao zjenicu oka Svoga.

Učini da uvijek budem dostojan sin/kćer; budi mi milostiv!

Božanski Oče, slatka nado naših duša, budi obznanjen, čašćen i ljubljen od svih ljudi!

Božanski Oče, neizmjerno dobro koje se izlijeva na sve narode, budi obznanjen, čašćen i ljubljen od svih ljudi!

Božanski Oče, blagodatna roso ljudskoga roda, budi obznanjen, čašćen i ljubljen od svih ljudi!

Majka Eugenia

Djelomičan oprost

† Jean Cardinal Verdier † Mons. Girard

Nadbiskup Pariza Apostolski vikar

8. svibnja 1936. Kairo (Egipat), 9. listopada 1935

Krunica Ocu nebeskom

Krunica Ocu sa svojih pet otajstva, molitva je poklonjena nam od providnosti. U njoj je sadržana sva čovječja povijest kojom upravljana Očeva ljubav koja je od početka stvaranja do krajnjeg izbavljenja vodila i nastavit će upravljati Njegovim nacrtom života.

Ova krunica znak je vremena; u ovim vremenima koja će gledati Isusov povratak na zemlju «s velikom moći» (Mt 24,30). Moć je po odličnosti Očeva osobina («Vjerujem u Boga, Oca svemogućega»): to je Otac koji dolazi u Isusu, te Ga mi moramo poticati kako bi ubrzao vremena novoga stvaranja (Rim 8,19).

Ali ne smijemo zamijeniti krunicu Oca s Gospinom, već nakon što smo izmolili cijeli ružarij, zamolimo Majku neka moli zajedno s nama krunicu Oca kako bi brže došlo Njegovo kraljevstvo (Lk 11,2)

* *

* Otac obećava da za svaki Oče naš koji će biti izmoljen, deseci duša će biti spašene od vječnog prokletstva, a deseci duša će biti oslobođene čistilišnih muka. Otac će posebno udijeliti milosti onim obiteljima koje će moliti ovu krunicu, a milosti će prenositi iz generacije u generaciju. Svima onima koji budu molili s vjerom učinit će velika čuda, takva i toliko velika o kakvim se nije nikada čulo u povijesti Crkve. *

Kako se moli ?

U ime † Oca i † i Sina i † Duha Svetoga Bože, u pomoć mi priteci.

Gospodine, pohitri da mi pomogneš.

Slava Ocu …

Oče moj, Oče dobri, Tebi se prikazujem, Tebi se predajem. Anđele Božji, čuvaru moj, koga mi je za čuvara dao dobri Bog:

danas me prosvjetljuj, čuvaj i upravljaj. Amen

Na svakoj desetici se najavi otajstvo. Nakon kratke stanke za razmatranje izmole se po jedna Zdravo Marijo, deset Oče naša i jedna Slava Ocu. Na kraju svake desetice ponove se dvije molitve: Oče moj, Oče dobri … i Anđele Božji. Na kraju krunice mole se litanije Ocu i molitve: Oče moj nebeski, predajem se Tebi i/ili Oče, zemlja Te treba.

U prvom otajstvu razmatra se Očeva pobjeda u Edenskom vrtu kada je nakon Adamovog i Evinog grijeha obećao dolazak Spasitelja.

Jahve, Bog, reče zmiji: "Kad si to učinila, prokleta bila među svim životinjama i svom zvjeradi divljom! Po trbuhu svome puzat ćeš i zemlju jesti sveg života svog! Neprijateljstvo ja zamećem između tebe i žene, između roda tvojeg i roda njezina: on će ti glavu satirati, a ti ćeš mu vrebati petu." (Post 3,14–15)

U drugom otajstvu razmatra se Očeva pobjeda u času Marijinog «Fiat» tijekom navještenja.

Anđeo joj reče: "Ne boj se, Marijo! Ta našla si milost u Boga. Evo, začet ćeš i roditi sina i nadjenut ćeš mu ime Isus. On će biti velik i zvat će se Sin Svevišnjega. Njemu će Gospodin Bog dati prijestolje Davida, oca njegova, i kraljevat će nad domom Jakovljevim uvijeke i njegovu kraljevstvu neće biti kraja." Nato Marija reče: "Evo službenice Gospodnje, neka mi bude po tvojoj riječi!" (Lk 1,30–33; Lk 1,38)

U trećem otajstvu razmatra se Očeva pobjeda u Getsemanskom vrtu kada je svu Svoju moć predao Sinu.

"Oče! Ako hoćeš, otkloni ovu čašu od mene. Ali ne moja volja, nego tvoja neka bude!" A ukaza mu se anđeo s neba koji ga ohrabri. A kad je bio u smrtnoj muci, usrdnije se molio. I bijaše znoj njegov kao kaplje krvi koje su padale na zemlju (Lk 22,42–44). Tada dođe učenicima i reče im: "Samo spavajte i počivajte! Evo, približio se čas! Sin Čovječji predaje se u ruke grešničke! Ustanite, hajdemo! Evo, približio se moj izdajica." (Mt 26,45–46) Istupi Isus naprijed te ih upita: "Koga tražite?" Odgovore mu: "Isusa Nazarećanina." Reče im Isus: "Ja sam!" A stajaše s njima i Juda, njegov izdajica. 6Kad im dakle reče: "Ja sam!" - oni ustuknuše i popadaše na zemlju. (Iv 18,4–6)

U četvrtom otajstvu razmatra se Očeva pobjeda u času svakog posebnog suda.

"Usta i pođe svom ocu. Dok je još bio daleko, njegov ga otac ugleda, ganu se, potrča, pade mu oko vrata i izljubi ga. A sin će mu: 'Oče! Sagriješih protiv Neba i pred tobom! Nisam više dostojan zvati se sinom tvojim.' A otac reče slugama: 'Brzo iznesite haljinu najljepšu i obucite ga! Stavite mu prsten na ruku i obuću na noge! Tele ugojeno dovedite i zakoljite, pa da se pogostimo i proveselimo jer sin mi ovaj bijaše mrtav i oživje, izgubljen bijaše i nađe se!' I stadoše se veseliti." (Lk 15,20-24)

U petom otajstvu razmatra se Očeva pobjeda u času općega suda.

I vidjeh novo nebo i novu zemlju jer - prvo nebo i prva zemlja uminu; ni mora više nema. I Sveti grad, novi Jeruzalem, vidjeh: silazi s neba od Boga, opremljen kao zaručnica nakićena za svoga muža. I začujem jak glas s prijestolja: "Evo Šatora Božjeg s ljudima! On će prebivati s njima: oni će biti narod njegov, a on će biti Bog s njima. I otrt će im svaku suzu s očiju te smrti više neće biti, ni tuge, ni jauka, ni boli više neće biti jer - prijašnje uminu." (Otk 21,1-4)

Zdravo Kraljice, Oče naš, Zdravo Marijo i Slava Ocu na nakanu Svetoga Oca.

Litanije Bogu Ocu

Gospodine, smiluj se! Kriste, smiluj se!

Gospodine, smiluj se!

Kriste, čuj nas!

Kriste, usliši nas!

Oče nebeski, Bože

Sine, Otkupitelju svijeta, Bože

Duše Sveti, Bože

Sveto Trojstvo, jedan Bože

Oče beskrajnog veličanstva

Oče neograničene moći

Oče beskonačne blagosti

Oče, bezdane ljubavi

Oče, snago milosti

Oče, sjaju uskrsnuća

Oče, svijetlo mira

Oče, radosti spasenja

Oče, vazda Otac

Oče neiscrpnog milosrđa

Oče neizrecivog sjaja

Oče, spasenje očajnih

Oče, nado molitelja

Oče, utjeho svake patnje

Oče, za najslabiju djecu

Oče, za najočajniju djecu

Oče, za najmanje ljubljenu djecu

Oče, za djecu koja Te nisu upoznala

Oče, za najosamljeniju djecu

Oče, za najzapušteniju djecu

Oče, za djecu koja najviše pate Oče, za djecu koja se bore

da dođe kraljevstvo Tvoje

Jaganjče Božji, koji oduzimaš grijehe svijeta, oprosti nam, Gospodine!

Jaganjče Božji, koji oduzimaš grijehe svijeta, usliši nas, Gospodine!

Jaganjče Božji, koji oduzimaš grijehe svijeta, smiluj nam se, Gospodine!

Pomolimo se! Oče, za svu Tvoju djecu molimo Te: podari im mir i spasenje u ime Predragocjene Krvi Tvojega Sina Isusa i u ime Prežalosnog Srca Marijinog!

Amen.

Oče moj nebeski, predajem se Tebi

Oče moj nebeski, predajem se Tebi.

Čini od mene što se Tebi svidi, što god učiniš sa mnom, bit ću Ti na svemu zahvalan.

Na sve sam spreman.

Sve prihvaćam!

Samo nek se vrši Tvoja volja u meni i u svim stvorenjima.

Ništa drugo ne tražim, dobri Bože!

Svoju dušu predajem u Tvoje ruke.

Predajem je, Bože, sa svom ljubavlju svog srca.

Jer Te ljubim.

I jer mi je potrebna Tvoja ljubav. Predajem se u Tvoje ruke s potpunim pouzdanjem jer si ti moj Otac!

Charles de Foucauld

Oče, zemlja Te treba

Oče, zemlja Te treba; čovjek, svi ljudi Te trebaju; zrak, težak i onečišćen, treba Te; Molim Te, Oče,

ponovno koračaj cestama svijeta; ponovno se nastani među svojom djecom;

vrati se voditi narode; vrati mir i s njim pravdu; vrati sjaj ognja ljubavi kako bi otkupljeni patnjom postali nova bića.

S dopuštenjem crkvenih vlasti

† Giuseppe Casale

  Nadbiskup Foggie

** ** 23. studenoga 1988.

Oče, obdari me

Oče,

Obdari me dubokom željom da neprekidno ljubim; omogući mi da uvidim kako svaki čas koji prođe neću više moći proživjeti u ljubavi; omogući mi da osjetim duboko žaljenje zbog vremena koje sam isprazno proživio i zbog svakog časa kojeg bi mogao uzalud potratiti.

Oče,

zapovijedi mojoj duši neka neprekidno živi u ljubavi, čak i kada je moje tijelo odsutno neka Te moja duša nastavi ljubiti. U Tebi, s Tobom i po Tebi da ljubim cijeli svijet i svako stvorenje s kojim se susretnem.

Oče, jedino ovo želim: molim Te da niti jedna sjenka mlakosti ne zatamni moju dušu, kako bih ju gledajući u smrtnome času bio obuzet radošću vidjevši ju u sjaju Tvoje svijetlosti.

Sažetak

«… Ja vas uvjeravam, vi Me ne poznajete onakvog kakav Ja jesam, budući da se dolazim objaviti Ocem sviju i najnježnijim od svih očeva, kako bih preobrazio vašu ljubav koja je zbog straha postala izobličena.

Dolazim kako bih se učinio sličnim Svojim stvorenjima, ispravio predodžbu koju imate o prestrašnom pravednom Bogu, budući da gledam ljude kako provode cijeli život, bez pouzdanja u svoga jedinoga Oca čija je jedina želja učiniti njihov zemaljski život lakšim, a onda im dati božanski život u nebesima.

Ovo je dokaz kako Me duše ne poznaju ništa više nego što Me vi znate bez da ste prevladali predodžbu koju imate o Meni. Sada vam predajem svijetlo. Ostanite unutar svijetla i dajte ga svima jer će ono postati moćno sredstvo kojim će se postići obraćenja, a možda i zatvaranje vrata pakla, pošto Ja obnovim Svoje obećanje koje će zauvijek trajati:

SVI ONI KOJI ME ZAZOVU IMENOM OCA, ČAK SAMO JEDANPUT NEĆE IŠČEZNUTI, VEĆ ĆE BITI SIGURNI U SVOJ VJEČNI ŽIVOT UBROJENI MEĐU IZABRANE.»

«Bog je moj Otac!» Ovo je povik koji se sve češće čuje u današnjem svijetu; ljudi počinju uviđati da je Bog zaista njihov Otac.

Zbog toga, osjećamo svojom dužnošću objaviti poruku koja je dana svijetu od Boga Oca kroz jedno od Njegovih stvorenja koje ga je toliko voljelo, sestru Eugeniu Elizabetu Ravasio, i koja je priznata kao ispravna od Crkve.

Smatramo prikladnim predstaviti ovo djelo navodeći iskaz nekadašnjeg biskupa Granoblia, presvijetlog Aleksandra Caillota. On je 1935. god. sazvao komisiju sačinjenu od stručnjaka iz cijele Francuske kako bi se provela dijecezanska istraga, koja je potrajala deset godina.

Komisiju su sačinjavali generalni vikar grenobelske biskupije, mons. Guerrya; isusovci otac Albert i August Valencin-Amons, koji su glasili za vodeće autoritete na području filozofije i teologije te su imali iskustva u procjeni ovakvih slučajeva, i dva doktora medicine od kojih je jedan bio psihijatar.

Sigurni smo da će ova poruka pomoći ljudima shvatiti Očevu obzirnost za svakoga od nas te se nadamo da će dospjeti do svakoga čovjeka.

Otac Andrea D' Ascanio OFM Cap.